RTCG - Radio Televizija Crne Gore - Nacionalni javni servis :: Društvo :: Ombudsman ne može reagovati bez pritužbi policajaca\n22. 06. 2020. 14:22 >> 14:20 0\nODGOVOR SINDIKATU UP\nOmbudsman ne može reagovati bez pritužbi policajaca\nZaštitnik za ljudska prava po zakonu nema ovlašćenja da reaguje na postupke sveštenog lica, koje, kako tvrdi Sindikat Uprave policije, promoviše pristisak na službenike UP, saopšteno je u odgovoru Ombudsmana. On je izjavio i da ne može reagovati bez prijave službenika policije i da jedino ima pravo da osudi pritiske na sva lica koja profesionalno i zakonito obavljaju službene dužnosti.\nSindikat Uprave policije uputio je juče oštar protest zbog, kako se navodi, neosnovanog i neutemeljenog etiketiranja u tekstovima na internet portalima brojnih policijskih službenika, bez ikakvog osnova i uporišta u činjenicama, a u kojima se u negativnom i inkriminišućem kontekstu objavljuju i njihove fotografije. U tom reagovanju iz Sindikata su pitali zašto se tim povodom nije oglasio Ombudsman i NVO sektor.\nU odgovoru se navodi da je institucija Zaštitnika ljudskih prava i sloboda Crne Gore tek u iz tog saopštenja saznala za sporno objavljivanje informacija o službenicima.\nU odgovoru se navodi da Zaštitnik“samostalno i nezavisno, na načelima pravde i pravičnosti, preduzima mjere za zaštitu ljudskih prava i sloboda, kad su povrijeđena aktom, radnjom ili nepostupanjem državnih organa, organa državne uprave, organa lokalne samouprave i lokalne uprave, javnih službi i drugih nosilaca javnih ovlašćenja”.\n“Kada je u pitanju koncept govora mržnje, Zaštitnik ima ovlašćenje da pokrene postupke na osnovu pritužbi (koje nijedan organ, pa ni sindikat UP nije podnio, a ima ovlašćenje da to učini) ili po sopstvenoj inicijativi, ali opet pod uslovom da obezbijedi saglasnost oštećenih, koje strukovno zastupa isti Sindikat”, navodi se u saopštenju.\n“Iz saopštenja proizilazi da je svešteno lice ono koje promoviše pristisak na službenike UP, pa je jasno da ovaj subjekt ne spada ni u jednu od naznačenih kategorija koja bi dala osnov Zaštitniku da postupa ovim povodom”, dodaje se u odgovoru Zaštitnika.\nOno što ta institucija može da uradi je, kako se navodi, da pozove javnost da poštuje profesionalni integritet pripadnika policije i važnu ulogu koju imaju u društvu.\n“Ujedno osuđujući pritiske na sva lica koja profesionalno i zakonito obavljaju službene dužnosti”, navodi se u saopštenju. .\nInstitucija Ombudsmana podsjeća da su pozivali i pozivaju na normalizaciju odnosa, poštovanje ljudskih prava i sloboda učesnika ali i onih koji su profesionalno angažovani tim povodom.\n“U osjetljivom trenutku za Crnu Goru, kada bi svi trebalo da pozivaju na mir i dijalog, nije dobro bilo koga žigosati, naročito ne policajce, ljude koji rade za prosječnu platu i čuvaju mir za dobrobit svih građana, te primjenjuju Ustav i zakone Crne Gore”, kazao je Ombudsman u ranijem intervjuu.\nU saopštenju se dodaje da pojedinačni incidenti u kojima su se oglasili drugi akteri koji prate rad UP i upravljaju njenim organizacionim jedinicama i sami ustanovili prekoračenje ovlašćenja, ni na koji način ne mogu narušiti generalni utisak o licima koji nose uniformu sa znamenjem ove države.\n“Najbolji put za očuvanje njihovog integriteta jeste upravo takav pristup i naravno zakonit i profesionalan odnos prema službi i građanima. To je jedino što ova institucija može da uputi kao poruku u vremenu koje dolazi”, zaključuje se u saopštenju Ombudsmana.\nZakon o istopolnim brakovima bitan za ljudska prava LGBT osoba\nNeophodna izgradnja nove psihijatrijske klinike\nDobardžić i Armenko predložene za zamjenice Zaštitnika\nMjere NKT-a moraju biti precizne i potpune


Centar savremene politike (European Western Balkans) 02.03.2022.\nKako je naš portal juče preneo, zvanični Beograd usaglasiće se sa Deklaracijom Visokog predstavnika EU za spoljnu politiku i bezbednost Đuzepa Borelja u kojoj se osuđuje urušavanje teritorijalnog integriteta Ukrajine. Radi se o deklaraciji od 22. februara koja je doneta nakon priznanja republika Deonjeck i Lugansk, a pre početka invazije Ruske Federacije na Ukrajinu.\nU deklaraciji se navodi da EU najoštrije osuđuju potkopavanje teritorijalnog integriteta i suvereniteta Ukrajine i najoštrije osuđuje odluku ruskog predsednika Vladimira Putina da prizna područja Donjecke i Luganske oblasti kao nezavisne i da pošalje svoje trupe na ta područja.\nIgor Novaković, direktor istraživanja Centra za međunarodne i bezbednosne poslove (ISAC), kaže da je ovakva odluka Srbije značajna zato što je ovo prva deklaracija koja se direktno tiče postupaka Ruske Federacije sa kojima se Srbija ikada uskladila.\n“U tom kontekstu, to jeste značajan pomak, ali je opet i u skladu sa onim što je već proklamovano kao državna politika u konktekstu ruske invazije Ukrajine”.\nStrahinja Subotić, viši istraživač Centra za evropske politike (CEP), kaže za European Western Balkans saglasan je u oceni da je ovo značajna odluka Srbije, ako se uzme u obzir da se ranije nismo usaglašavali ni sa jednom deklaracijom EU, makar ona imala i implicitni prizvuk kritike na račun Rusije.\nPrema njegovim rečima, to su novi momenti u našim spoljnim odnosima, do kojih verovatno ne bi došlo da nije izbila kriza.\n“Ovog puta idemo korak dalje kada je u pitanju garancija teritorijalnog integriteta Ukrajine, jer se više ne koristimo samo opštim diplomatskim izjavama. Ovo je značajno i zbog toga što se u ovoj deklaraciji od 22. februara u prvoj rečenici ističe da EU snažno osuđuje odluku Vladimira Putina da prizna kao nezavisne Donjeck i Lugansk. A znamo da je Putin najpopularniji strani lider u Srbiji, a Rusije najpopularnija strana država”, kaže Subotić.\nUsaglašavanje sa deklaracijama nije isto što i usklađivanje sa sankcijama\nIgor Novaković naglašava da se Srbija nije usaglasila sa paketom sankcija, već samo deklaracijom u kojoj se ističe neka spoljno-politička odluka, u ovom slučaju Rusije.\n“Srbija se nije uskladila sa paketom sankcija prema Rusiji, već samo sa onom poliitčkom deklracijom koja ne sadrži pakete sankcije i ne podrazumeva usklađivanje Srbije sa sankcijama EU”, navodi Novaković.\nStrahinja Subotić objašnjava da su izjave i deklaracije Visokog predstavnika deklarativnog i opisnog karaktera. “U njima se neki problemi stavljaju u određeni kontekst, navodi se šta je ono što se očekuje od država članica i država kandidata i najavljuju se dalji koraci koji bi trebalo da budu preduzeti na Savetu”, kaže Subotić.\nIz Evropske unije danima stižu poruke da se od Srbije, kao zemlje kandidata za članstvo, očekuje da u potpunosti prati Zajedničku spoljnu i bezbednosnu politiku EU, uključujući i politiku sankcija prema Rusiji. To je u ponedeljak potvrdila i portparolka Evropske komisije Ana Pisonero, dok su poslanici EP Tanja Fajon i Vladimir Bilčik smatraju da bi to bio važan signal da Srbija podržava principe i vrednosti Evropske unije i da je posvećena zajedničkom radu sa evropskim partnerima u pravcu mira.\nIgor Novaković objašnjava da je trenutno na delu velika homogenizacija na Zapadu, pre svega u okvirima EU, ali da ipak iako postoji određeno razumevanje evropskih zvaničnika za pozociju Srbije, reste pritisak da se Srbija uskladi sa spoljnom politikom EU.\n“Meni se čini da to kreira jednu atmosferu u kojoj Srbija može vrlo lako biti označena kao neko ko je u najmanju ruku kako bih rekao saveznik, ne saveznik, ali država koja opstruira evropske napore da se Rusija izoluje”, kaže Novaković.\nOn ocenjuje da u tom kontekstu Srbiji vreme ističe kao i da je veoma izazovno za dalje interese Srbije vezane za proces evropskih integracija. “Srbiji je pod hitno potrebna jasnija komunikativna strategija, a zatim i novi pristup usaglašavanju sa spoljnopolitičkim deklaracijama EU”, kaže Novaković.\nStrahinja Subotić kaže smatra da će EU prepoznati to što se Srbija sada po prvi put uskladila sa nekom deklaracijom usmerenom prema Rusiji, ali da neće svi u EU biti podjednako zadovoljni stepenom u kom se Srbija usaglašava.\n“Evropski parlament, kao najviše političko telo u EU, koje ima najveću slobodu da kritikuje, neće biti zadovoljan. Tražiće od Srbije da se priključi sankcijama, kao što to i stoji u juče usvojenoj Rezoluciji. Sa druge strane moguće je da će države članice pojedine imati razumevanja jer i same znaju da nacionalni interesi ne moraju uvek da se podudaraju sa supranacionalnim interesima, u ovom smislu pitanje teritorijalnog integriteta Srbije igra ključnu ulogu”, kaže Subotić.\nPrema njegovim rečima, činjenica da je SAD pozdravila Vučićev govor takođe govori da je zpaad spreman da zažmuri na činjenicu da Srbija neće uvoditi sankcije.\n“Ukoliko dođe do nagle eskalacije sukoba ukoliko dođe do masovnog kršenja ljudskih prava i pravila ratovanja, samim tim će se povećavati i pritisak na Srbiju da uvede sankcije”, zaključuje viši istraživač CEP-a.\nZa danas je najavljeno i glasanje o Rezoluciji Generalne skupštine Ujedinjenih nacija o agresiji Rusije, a u zajedničkom autorskom tekstu amabsador EU i država članica u Srbiji podsetili su vlasti u Boegradu da je Srbija kandidat za članstvo u EU i poručili da računaju na Srbiju. Usaglašavanje Beograda sa jednom deklaracijom EU izgleda da je minimum na koji će Evropa pristati, a kako stvari sada stoje maksimum koji će Beograd ponuditi.


Kaspersky Lab predstavio Secure Connection aplikaciju za android uređaje | Ekonomist\nKompanija Kaspersky Lab predstavila je svoju novu „freemium“ aplikaciju, Kaspersky Secure Connection for Android, koja ima za cilj da zaštiti korisničke podatke koji se prenose putem interneta. Glavna karakteristika ove aplikacije jeste prilagodljivost: radi udobnosti prilikom korišćenja i maksimalne zaštite korisnika, enkripcija saobraćaja može biti omogućena automatski, u zavisnosti od stepena bezbjednosti Wi-Fi mreže na koju je uređaj povezan, kao i veb stranica i aplikacija koje su otvorene na uređaju.\nEnkripcija saobraćaja, poznatija i kao VPN (Virtual Private Network), spriječava presretanje i maliciozno korišćenje informacija koje se prenose putem interneta. Na primjer, ona može da pomogne u zaštiti lozinki određenih naloga, privatne korespodencije ili osjetljivih fotografija koje su poslate putem interneta, kao i posjećenih veb stranica i izvršenih onlajn kupovina. Ovaj pristup je naročito bitan ako se korisnik često povezuje na nepoznate Wi-Fi mreže, što sajber kriminalci mogu iskoristiti kao zamku. Prema istraživanju koje je sprovela kompanija Kaspersky Lab, svaka četvrta (28 odsto) Wi-Fi mreža na svijetu je nebezbjedna.\nKaspersky Secure Connection for Android ima za cilj da zaštiti privatnost korisnika i njihove lične informacije od ove prijetnje. U zavisnosti od podešavanja, aplikacija može konstantno da sprovodi enkripciju cjelokupnog saobraćaja koji je poslat sa uređaja ili koji je preuzet na uređaj, ili samo u situacijama kada je bezbjednost naročito bitna, na primer kada se korisnik povezuje na nebezbjednu Wi-Fi mrežu. Takođe, prema unaprijed definisanim podešavanjima, aplikacija nudi zaštitu prilikom otvaranja veb stranica koje sadrže finansijske informacije (banke, onlajn prodavnice, sistemi za plaćanje) i društvenih mreža. Korisnik takođe može odabrati stranice i aplikacije za koje želi da podesi dodatnu zaštitu.\n„Mobilni uređaji se najčešće koriste za povezivanje na nepoznate Wi-Fi mreže, zbog čega je enkripcija saobraćaja od velikog značaja. Zadovoljni smo što možemo da predstavimo riješenje koje štiti prenos podataka na najpopularnijem mobilnom operativnom sistemu na svijetu. Mobilni korisnici sada mogu biti sigurni da će njihovi finansijski i osjetljivi podaci biti zaštićeni bez obzira na njihovu lokaciju. Planiramo da ponudimo slično riješenje i za iOS uređaje do kraja godine“, izjavio je Andrej Močola (Andrei Mochola), direktor sektora za krjanje potrošače u kompaniji Kaspersky Lab.\nKaspersky Secure Connection aplikacija dostupna je za preuzimanje i aktivaciju u svim regionima gde je kompanija prisutna, osim u sljedećim zemljama, usled pravnih ograničenja: Bjelorusija, Oman, Pakistan, Katar, Ujedinjeni Arapski Emirati, Saudijska Arabija, Kina i Hong Kong.\nSvpeng mobilni virus koristi „keylogger“ tehniku za…\nKaspersky Lab predstavlja DDoS zaštitu za mala i…


Petrić: "Čukarički mora da počne da osvaja bodove" - Sportske.net\nPetrić: "Čukarički mora da počne da osvaja bodove"\nČukarički se nalazi u veoma teškoj situaciji, a Gordan Petrić uliva poverenje od samog starta.\n''Čuka'' - Kup je idealna prilika za izlazak iz krize?SL - Čukarički ''fenjeraš'', ne ide ni Pazarcima, slavlje u SurduliciMirosavljević: "Rezultati čim igrači povrate samopouzdanje"Lalatović potvrdio: "Dobio sam poziv Čukaričkog""Transfer bomba" - ON je prvi kandidat za novog trenera Čuke!\nNovi trener fudbalera Čukaričkog Gordan Petrić rekao je danas da se nada da će ekipa do kraja godine izaći iz teške situacije i da mora da počne da osvaja bodove kako bi sa začelja krenula u gornji deo tabele.\n"Fudbaleri Čukaričkog u narednom periodu moraju da počnu da igraju fudbal, a ne samo da se igraju njega. Moraju kada treba da skoče da skoče na najbolji način, kada dodaju loptu da dodaju na najbolji način, a ne to čisto to da urade reda radi, samo zato što treba da se skoči i da se doda. Želja mi je da do Nove godine izadjemo iz ove situacije i da počnemo da sakupljamo što više bodova jer se nalazimo u nezavidnoj situaciji", rekao je Petrić na konferenciji za novinare.\nPetrić je danas predstavljen na stadionu Čukaričkog, gde će ostati do kraja sezone. Posle devet kola u Superligi Čukarički je pretposlednji sa pet bodova, koliko ima i poslednjeplasirani Borac. "Brdjani" imaju jednu pobedu, dva remija i šest poraza.\n"Ovo mi je prvi klub u Super ligi, jer sam radio u nižem rangu kada sam dobio trenersku licencu. Dolazak u Čukarički je prekretnica u mojoj karijeri, jer je ovaj klub u prethodne dve-tri godine pokazao na kakvom je nivou, a verujem da će, kao i ja, u narednom periodu da raste. Svestan sam obaveza i veličine kluba i poznat mi je sistem funkcionisanja", rekao je on.\nPetrić je naveo da je gledao evropske utakmice Čukaričkog u ovoj sezoni, a da je prethodnih dana odgledao mnogo snimaka i da je upoznat sa igrom ekipe.\nOn je istakao da će insistirati na tome da ekipa ima karakter, da uvek zna šta treba da uradi, "da igrači vrate ono što su izgubili, da budu takmičari".\nPetrić je tokom karijere igrao za Partizan, a upitan da li mu odgovaraju boje Čukaričkog, koje su takodje crno-bele, on je odgovorio potvrdno.\n"Ja nisam opterećen crveno, crno, ovo je čist profesionalizam. Ko zna, možda ću jednog dana voditi (crno-beli) Njukasl. Naravno da mi više odgovaraju crne i bele boje. Svi znaju moju pripadnost", rekao je on.\nPetriću je Čukarički četvrti klub u karijeri, a upitan da li je do sada preuzimao neku ekipu koja je bila u ovako teškoj situaciji, Petrić je rekao da jeste, kada je predvodio Sinđelić.\n"Kada sam preuzeo, Sindjelić je bio poslednji u Prvoj ligi, ali je na kraju uspeo da osvoji peto-šesto mesto. Što ne znači da ću u Čukaričkom ostvariti isti rezultat, možda ću biti bolji, možda će biti isto, a možda će biti gore, rezultate ćemo videti u narednih par meseci. Ciljevi su najviši, zavisi od mnogo faktora, prvo od mene, koliko ću uspeti da pripremim ekipu. Psihološki momenat je bitan i to će morati da se popravi u narednom periodu. Mora da postoji hemija izmedju igrača na terenu i trenera", rekao je on.\nNjemu će u Čukaričkom pomagati Djordje Vasić i Nenad Mirosavljević, a Petrić je rekao da veruje da će tokom naredne reprezentativne pauze uspeti da pronadje analitičara i kondicionog trenera.\nPetrić će na klupi Čukaričkog debitovati u subotu protiv Rada.\n"Sve ekipe su približnog kvaliteta ako ne i istog, osim tri koje su u vrhu, Zvezda, Vojvodina i Partizan. Očekujem nezvesnu utakmicu, videću koliko ću moći da pripremim ekipu. Čukarički nije igrao loše protiv Spartaka ali su igrači primili glupe golove posle nekih grešaka koje ne smeju da se dešavaju na ovom nivou", rekao je Petrić.\nPrethodnih dana mediji su preneli da će trener Vojovdine Nenad Lalatović preuzeti Čukarički, koji je dovodio trenere iz svojih mladjih kategorija. Petrić je rekao da je to sasvim normalna stvar, s obzirom da Lalatović ima mnogo više iskustva.\nSportski direktor Čukaričkog Vladimir Matijašević rekao je da je prvo razgovarao sa Lalatovićem.\n"Pričao sam sa njim, prvo smo njega kontaktirali, imao je problema u Vojvodini i hteo je da dodje, ali na kraju ipak nije. U međuvremenu sam razgovarao sam Gordanom i dogovorili smo se da preuzme ekipu.\nPrethodnih desetak dana razmišljali smo šta da uradimo i na kraju smo se odlučili za Petrića za koga verujemo da može da nas izvuče iz ove situacije", rekao je Matijašević.\n"Kada postoje rezultati svi pričaju samo lepe stvari a kada ih nema, uvek svi traže mane i stvara se loša atmosfera. Nas te stvari ne dotiču, mi smo privatan klub. Nadam se da će Petrić imati sreće sa Čukričkim", dodao je on.\nUpitan da li je bilo panike u prethodnom periodu, on je rekao da je "bilo malo panike".\n"Posebno jer smo posle utakmice sa Spartakom bili poslednji na tabeli, to nikada nije lep osećaj. Ipak mi smo ove sezone igrali dobro, pobedili smo Ordabasi koji je bio četvrti u kazahstanskom prvenstvu, a u pripremnim utakmicama pružili smo dobru igru", rekao je Matijašević.


Sjednica /Krizni štab Kantona Sarajevo zatražio hitnu mobilizaciju! / Radio Sarajevo\nFoto: Dž. K. / Radiosarajevo.ba/Dom zdravlja Sarajevo\n12. 11. 2020. u 09:50:00 Radiosarajevo.ba\nKrizni štab Ministarstva zdravstva Kantona Sarajevo zatražio je i predložio hitnu mobilizaciju svih kapaciteta javno-zdravstvenih ustanova u KS s ciljem ispomoći ustanovama primarnog nivoa zdravstvene zaštite, kao i bolnicama.\nNaložena je i hitna revizija Kriznog plana pripravnosti u uslovima epidemije koronavirusom u Kantonu Sarajevo, sa stepenasto razrađenim opcijama postupanja u više mogućih scenarija razvoja epidemije, sa aspekta postupanja primarne zdravstvene zaštite i proširivanja hospitalnih kapaciteta.\n"Štab je formirao operativno tijelo, čiji zadatak je upravljanje dodatnim kapacitetom – stacionarom za opservaciju COVID pacijenata, i na čijoj uspostavi se radi.\nSvi stručni, administrativni i logistički kapaciteti Kriznog štaba i Ministarstva zdravstva KS, kao i drugih institucija Vlade Kantona Sarajevo bit će na raspolaganju ovom tijelu", saopćeno je danas iz Press službe Kantona Sarajevo.\nIstaknuto je da će operativno tijelo biti u obavezi da sačini prijedlog angažovanja i mobilizacije svih neophodnih kadrova i zdravstvenih ustanova u KS.\n"Jedan od zadataka ovog tijela bit će i utvrđivanje i realizacija svih neophodnih predradnji za uspostavu stacionara za opservaciju COVID pacijenata.\nOvaj stacionar će imati kapacitet do 100 mjesta, a u pripremu njegove uspostave uključen je UNDP koji pruža logističku podršku, kao i Civilna zaštita KS, koja je u obavezi da pripremi krevete, pregrade i drugu neophodnu opremu", saopćeno je.\nKrizni štab Ministarstva zdravstva KS će, u saradnji sa zdravstvenim ustanovama, sačiniti sve neophodne protokole postupanja sa COVID pacijentima u stacionaru.\nTagovi: Krizni štab KS koronavirus u BiH COVID-19 zdravlje pripravnost zdravstvene ustanove UNDP\n! / Krizni štab KS uočio kršenje naredbi: Građani i dalje rade ono što je zabranjeno\nBiH / Nove naredbe u Kantonu Sarajevo zbog pogoršane epidemiološke situacije\n! / Hoće li Sarajevo ostati bez Kriznog štaba: Borimo se od prvog dana, ali...


Pošta i dalje ne radi zbog štrajka radnika | Boom93\nPošta i dalje ne radi zbog štrajka radnika\nRadnici Pošte odbili su predlog Vlade Srbije da plate radnika sa najnižim primanjima budu povećane za 20 odsto. Ovo znači da se obustava rada u Poštama nastavlja, dok u Požarevcu ne radi samo glavna Pošta, rečeno je za Boom 93 u sindikatu Nezavisnost.\nPodsećamo, radnici Pošte su u martu prekinuli štrajk nakon što im je potpredsednik Vlade Srbije Nebojša Stefanović obećao da će ispuniti dve trećine njihovih zahteva.\nRok za to je istekao 30. novembra, a nijedan zahtev nije ispunjen, zbog čega su radnici ponovo stupili u štrajk.\nOd danas do kraja nedelje vanredna kontrola vozača\nRekonstrukcija i radovi na mreži, bez vode nekoliko ulica


Evroliga želi Dejana Bodirogu na čelu - BIGportal.ba\nBodiroga je jedan od igrača koji je najviše uticao na popularizaciju Evrolige, kojom je dominirao početkom ovog vega i tri puta bio šampion.\nKako prenosi “Mozzart Sport”, uskoro bi moglo da se desi i da u odelu funkcionera pomogne daljem razvoju vrhunske klupske košarke na “Starom kontinentu”.\nNavodno bi Bodirogin povratak u Evroligu mogao da bude na stolu već tokom narednog sastanka vlasnika, planiranog za sledeću sedmicu (najverovatnije 25. maja).\n“Nezvanično se sa više strana može čuti ono što mi u Srbiji odavno znamo, da je Bodiroga prava ličnost za jednu od čelnih pozicija Evrolige, ne samo zbog blistave i pobedničke igračke karijera, nego i zbog velikog poštovanja koje uživa u Španiji, Grčkoj, Italiji, odnosno ma gde god da se pojavi, već i zbog njegove sposobnosti da kao čelnik velike organizacije prepozna prave putokaze, što je i potvrdio kada je kao potpredsednik Košarkaškog saveza Srbije objasnio u kom smeru treba da se razvija naša reprezentativna košarka da bi se vratila u evropski i svetski vrh”, prenosi “Mozzart Sport”.\nTakođe, mnogi smatraju da bi Bodiroga, kao ličnost od integriteta, koji nikad nije vukao ishitrene poteze, već je odlučivao razložno, ne rušeći mostove iza sebe, mogao da bude glavna spona u približavanju različitih mišljenja klubova.\nJer osim što tečno govori engleski, italijanski i španski (služi se i grčkim jezikom), odlično razume i mentalitet zemalja iz kojih dolazi ne mali broj klubova u Evroligi.


February 2007 – Marko Herman blog\nRed je da kao osoba zadužena za spemovanje medija informacijama o Ubuntu Install Showu i sam ponešto napišem. Najpre tehnikalije, prvi UIS će biti održan 4. marta (nedelja) od 14 do 17 časova u...\nSlušate li Beograd 202?\nAko i ne slušate, bilo bi lepo da to učinite sutra u prepodnevnim časovima. Naime, zahvaljujući Slobi dobio sam poziv novinarke radija Beograd 202 Staše Čizmić da odgovorim na par pitanja o blogovima. Prilog...\nPrekjuče je u prodaju puštena kompilacija nove domaće muzike “Jutro će promeniti sve”. Kako je najavljeno, samo 23. je prodavana za 300 dinara u PGP-ovoj prodavnici… Nisam slepo otrčao da je kupim, najpre sam...\nHoću opet u bioskop…\nVrlo retko baš želim da neki film pogledam u bioskopu. Prethodni put je to bilo za premijeru V for Vendetta, a pre toga za Sin City (koji na žalost nisam dočekao u bioskopu)… Sada...


Dačić: Izborni census ostaje od tri odsto - JuGmedia\nPredsednik Skupština Srbije Ivica Dačić izjavio je danas, govoreći o međustranačkom dijalogu, da će za izbore ostati cenzus od tri odsto i neće se vraćati na prethodnih pet odsto.\n„Svi su bili digli galamu (iz opozicije) kad je spušten a u suštini su se radovali. Pa su svi bili zainteresovani da li će se vraćati na pet odsto – neće se vraćati, ostaće tri odsto“, rekao je Dačić, za Radio televiziju Srbije.\nOn je ocenio da međustranački dijalog između vlasti i dela opozicije, koji ne želi učešće stranaca, dobro napreduje, ali da „drugi kolosek kasni i puno zaostaje za prvim“.\nKometarišući informacije iz medija da bi u ponedeljak mogao da bude sastanak vlasti i dela opozicije koji ne želi učešće stranaca, on je rekao da će se videti kada će biti i da je planirano da danas o „dinamici“ razgovara sa predsednikom države i Srpske napredne stranke Aleksandrom Vučićem.\nDačić je rekao, kada se govori o tom koloseku dijaloga, da bi od ponedeljka trebalo da se krene u definisanje „nekih konkretnih rešenja o izbornim uslovima, odnosno stavova“.\nKad je reč o drugom koloseku, naveo je, evroparlamentarci treba da dostave neki tekst o izbornim uslovima do 1. septembra kako bi se o njima razgovaralo 17. ili 18. septembra.\nKako je naveo, evroparlametarci su bili na letnoj pauzi i tekst koji treba da dostave razmatraće naredne sedmice i teško da će stići da ga pošalju do 1. septembra.\nOn je rekao i da su neki od predloga opozicije, koja prihvata učešće evroparlamentaraca, „nerealni“.\n„Načelno je opredeljenje da se sve završi (oko izbornih uslova) šest meseci pre održavanja izbora, što je do početka oktobra“, kazao je Dačić.


Završna konferencija projekta mudro korišćenje zajedničkih prirodnih resursa – Put ka održivosti prekograničnog regiona Srbija/BiH – Eko centar Drinum\nMudro korišćenje zajedničkih prirodnih resursa, Realizacija projekata, Vesti / November 25, 2014 February 5, 2021 / Leave a Comment\nU povodu završetka projekta “Mudro korišćenje zajedničkih prirodnih resursa – put ka održivosti prekograničnog regiona Srbija/BiH”, 19 novembra 2014. godine održana je završna konferencija u Specijalnom rezervatu priode Zasavica u Sremskoj Mitrovici, na kojoj je učestvovalo više od 50 predstavnika lokalne samouprave iz opština Zvornik, Bratunac i grada Bijeljina iz BiH, kao i opština Bogatić, Mali Zvornik, Ljubovija i grada Loznica iz Srbije. Osim toga skupu su prisustvovali i predstavnici Delegacije Evropske unije u Srbiji, Ministarstva poljoprivrede i zaštite životne sredine Republike Srbije, Agencije za zaštitu životne sredine i Privredne komore Srbije, kao i predstavnici nevladinog sektora.\nProjekat je finansirala Evropska unija u iznosu od 256.030,00 Evra u okviru IPA Programa prekogranične saradnje Srbije i Bosne i Hercegovine, a realizovali su ga se tokom protekle dve godine Unija ekologa iz Beograda i Centar za okoliško održivi razvoj iz Sarajeva u partnerstvu sa opštinama Bijeljina, Zvornik i Bratunac iz BiH, kao i opštinama Bogatić, Mali Zvornik i Ljubovija iz Srbije. Osnovni cilj svih aktivnosti implementiranih tokom 2013 i 2014.godine bio je doprinos održivom razvoju prekograničnog regiona Srbija-BiH kroz uspostavljanje sistema integralnog upravljanja prirodnim resursima u opštinama lociranih uz priobalje reke Drine u obe države, koje direktno koriste prirodne resurse prekograničnog karaktera.\nKljučni dokumet promovisan na skupu bio je Akcioni plan za održivo korišćenje prirodnih resursa koji je iznedrio više od 90 projketnih ideja koje bi trebalo razvijati i implementirati u predstojećem periodu, a koje se odnose na održivo korišćenje vodnih resursa, vazduha, zemljišta, šuma, zaštićenih prirodnih dobara, biodiverziteta, ali i kulturno-istorijskih dobara. Akcioni plan prati i opsežna Studija o stanju životne sredine i prirodnih resursa na području opština učesnica u projketu, kao i GIS baza podataka o identifikovanim priordnim resursima, koja će biti redovno ažurirana od strane opštinskih predstavnika obučenih tokom projekta za njeno korišćenje.\nUčesnicima su tokom skupa prikazane i mogućnosti za dalje finansiranje isplaniranih aktivnosti i projektih ideja, a predstavnici svih opština učesnica u projektu izrazile su spremnost i volju da nastave ostvarenu saradnu potpisivanjem Deklaracije o prekograničnoj saradnji u cilju održivog korišćenja prirodnih resursa sliva Drine u Srbiji i Bosni i Hercegovini.


KOŠARKA Archives - Страница 6 од 14 - Sjajne Vesti\nHome»SPORT»KOŠARKA (Strana 6)\nNikola Jokić ostvario novi dabl dabl\nBy Konstantin M. on 08.03.2016 KOŠARKA\nSJAJNE VESTI IZ NBA LIGE Denver Nagetsi su pobedili Dalas rezultatom 116:114 posle produžetaka, a Nikola Jokić je imao još jednu odličnu partiju. Ovo je zvanična 26. utakmica na kojoj je postigao 10 ili više poena, a tačno 14-i meč sa 10 ili više skokova. Impresivan učinak za jednog rukija u NBA ligi. Ovakav učinak […]\nDule Vujošević u Francuskoj slavljen – „Ako su ruže – procvetaće!“\nBy Vedran Martinović on 14.02.2016 KOŠARKA\nSJAJNE VESTI IZ FRANCUSKE Jedan je Dule Vujošević. To kažu navijači Partizana i svi oni koji su iskreni ljubitelji košarke. Čovek, koji je svojom magijom učinio da Partizan 12 puta bude prvak države (1987, 2002, 2003, 2004, 2005, 2006, 2007, 2008, 2009, 2010, 2013, 2014), 5 nacionalnih kupova (1989, 2002, 2008, 2009, 2010), 5 titula […]\n« Претходно 1 … 4 5 6 7 8 … 14 Следеће »


Drecun: Dvostruko upozorenje za Kurtija - Izazov\nRadio-televizija Srbije\t 15. novembra 2021. 08:08\nNakon drugog kruga izbora za predsednike opština na Kosovu i Metohiji, u srpskim sredinama nema promena – Srpska lista je odnela pobedu u svih 10 opština, Demokratska partija je pobedila u 9, Demokratski savez u 7, Alijansa za budućnost Kosova u 5, a Samoopredeljenje u 4 opštine.\nPredsednik Skupštinskog odbora za KiM Milovan Drecun ocenjuje da su albanski birači stavili do znanja da nisu zadovoljni onime što je Kurti radio – obećavao je mnogo, a skoro ništa nije uradio. Četiri opštine su, kaže, malo za nekoga ko je držao svu vlast.\nU međuvremenu, nova runda dijaloga glavnih pregovarača Beograda i Prištine počinje u Briselu. Portparol EU Peter Stano potvrdio je da će se u Briselu sresti glavni pregovarači Beograda i Prištine – Petar Petković i Besnik Bisljimi.\n"Sledi teška politička borba, manevarska, ali od suštinskog značaja. Za opstanak srpskog naroda su ključni formiranje ZSO i pomoć koja stiže narodu iz Beograda. Stav Beograda je jasan – ZSO mora da se formira, ali i da se poštuje ostalo dogovoreno Briselskim sporazumom – sloboda kretanja, energetika, pravosuđe, kosovska policija", rekao je predsednik Skupštinskog odbora za KiM.\n"Rekao je da mu je formiranje ZSO na 6-7 mestu, ali da je neće formirati, da za njega ne postoji Briselski sporazum. Videćemo da li je jači od Brisela i Vašingtona. Ako krene tim putem, nema nastavka dijaloga, možemo formalno da se sastanemo, pa on da minira svaki razgovor. Troši se kapacitet koji bi mogao da postigne rešenje", naveo je Drecun.\n"Prvo su tvrdili da nema arhiva OVK, u Briselu su rekli da ne postoji, onda su usvojili zakon u parlamentu o zaštiti vrednosti OVK u kojem spominju arhiv. Pa kurti kaže da postoji arhiva, Besljimi to potvrđuje. Onda su izgleda dobili packe, pa su nakon 2-3 dana rekli da nema arhive. Sada vidimo da Kurti daje čudnovatu izjavu, da je OVK bila najtransparentnija vojska u svetu i da su sve arhive predate. Pa gde su?", upitao je Drecun.\nKaže da je Srbija predala 64 registra sa dokumentacijom zaplenjenom iz štabova OVK. "To je arhiva, tu su razni izveštaji u kojima vidite šta se dešavalo sa ljudima, tako možete da rešteite sudbinu mnogih", rekao je Drecun.\nSmatra da će tokom suđenja Veseliju i Tačiju izaći na videlo svi zločini. Smatra da Kurti želi to u drugi plan da stavi, pa zato gura lažnu priču o genocidu. Za to služi dokumentacioni centar, a nas laže da nisu postojali arhivi, rekao je Drecun istakavši da je Beograd sve arhive predala Haškom tribunalo jer želi da se zna istina.


Industrijski park Pobeda počinje sa radom u sistemu Slobodne zone\nBeograd, 17. jun 2022.\nMinistarstvo finansija izdalo je rešenje kojim Industrijski park Pobeda počinje sa radom u sistemu Slobodne zone Novi Sad, čime se stvaraju dodatni uslovi za nove investicije, otvaranje novih radnih mesta i uvođenje poreskih olakšica za izvozno orijentisane kompanije.\nRešenjem se utvrđuje da su “ispunjeni prostorni i energetski uslovi, uslovi zaštite životne okoline i drugi tehnički uslovi za rad slobodne zone, uslovi za rad carinske službe, kao i uslovi u pogledu sprovođenja mera carinskog nadzora.” Komisiju koja je izvršila pregled dokumentacije i prostora činili su predstavnici Ministarstva finansija, Uprave za slobodne zone, Uprave carine, Ministarstva građevinarstva, saobraćaja i infrastrukture, Ministarstva zaštite životne sredine, Ministarstva rudarstva i energetike, Ministarstva privrede i predstavnika grada Novog Sada.\nU slobodnim zonama Srbije posluje više od 200 multinacionalnih kompanija sa više desetina hiljada zaposlenih, a izvoz čini više od 13 odsto ukupnog izvoza Srbije. Kompanije koje posluju u okviru slobodne zone imaju pravo na poreske olakšice, poput oslobađanja od PDV-a i carine na uvoz sirovina i materijala namenjenim proizvodnji robe za izvoz, mašina, opreme i građevinskog materijala.\nPobeda je jedini industrijski park na severu zemlje koji pored logističkih i proizvodnih kapaciteta nudi skladišni i kancelarijski prostor. Lociran u neposrednoj blizini Novog Sada, park Pobeda trenutno raspolaže sa 110 hiljada kvadratnih metara proizvodnih kapaciteta i 17 hektara zemljišta predviđenog za izgradnju novih objekata. U okviru parka za sada posluje 35 etabliranih i rastućih kompanija čije su delatnosti iz najrazličitijih oblasti poput prerađivačke, trgovinske i saobraćajne industrije. Od avgusta 2020. godine Pobeda je deo portfolija kompanije Marera Properties koja se bavi akvizicijom, razvojem, iznajmljivanjem i upravljanjem nekretninama komercijalne namene.


Prugu do Bara neće obnavljati robijaši? | Mondo Portal\nMihajlovic Rekonstrukcija Barske pruge napreduje Koridor 11\nPrugu do Bara neće obnavljati robijaši? 1 Podeli Podeli na facebook Podeli na twitter Podeli na viber Pošalji na mail\n28.08.2015. / 10:32 10:36\nPrugu do Bara neće obnavljati robijaši?\nIzvor Tanjug 28.08.2015. / 10:32 10:36\nPotpredsednica vlade i ministarka građevine, saobraćaja i infrastrukture Zorana Mihajlović izjavila je danas da počinje revitalizacija i rekonstrukcija pruge Beograd - Bar, koja bi morala da bude završena do sredine naredne godine.\nMihajlović je, gostujući u Jutarnjem programu TV Pink, najavila da će Srbija sredinom 2017. godine imati taj put do Čačka i Preljine, na Koridoru 11 koji povezuje Beograd, Podgoricu i Tiranu..\nGovoreći o radovima na pruzi Beograd - Bar, Mihajlović je istakla da se već koristi ruski kredit i da se mora dostići brzina, koju je nekada pruga imala, između 80 i 90 kilometara na sat, podsetivši da se u prugu nije ulagalo u prethodnih više od 10 do 15 godina.\nNema optuštanja na železnici u 2015.\nOna je najavila reformisanje svih javnih preduzeća i da Železnice moraju da posluju kao održivo preduzeće. Železnica danas ima tri kompanije, koje sigurno neće još godinu ili dve poslovati održivo, rekla je Mihajlović i dodala da " rešavamo sve one istorijske dugove, kredite, probleme, koji su se gomilali prethodnih godina u želji da ove tri kompanije prave nove poslove". Mihajlović je najavila da "ove godine sasvim sigurno neće biti otpuštanja" i da bi u septembru trebalo da bude završena analiza o tome šta je optimalno.\n"Krećemo u drugu fazu reforme katastra", najavila je Mihajlović i dodala da će zakon u narednih mesec dana biti u parlamentu.\nRaspad: Voz zaglavljen u tunelu četiri sata\nOd Beograda do Bara "normalno" od marta?\n"Ne možemo da se vozimo u proseku 30 na sat. Zato hoćemo Beograd - Budimpeštu, koja treba da nam omogući opet da se povežemo sa Evropom, ali isto tako dole i sa Grčkom", najavila je Mihajlović.\npruga beograd-bar zorana mihajlović koridor 11 Saobraćaj železnica\n30.08.2015. / 20:15\noni će da leže i da ih država rani a plaćaće se drugima da rade,da bi sr neko ugradio u cenu


Seniorke osvojile vicešampionsku titulu, brojna odličja za najmlađe tenisere - Dnevnik Juga\nPočetna / GRADOVI / Niš / Seniorke osvojile vicešampionsku titulu, brojna odličja za najmlađe tenisere\nSeniorke osvojile vicešampionsku titulu, brojna odličja za najmlađe tenisere\nIna Dendić 22/10/2019\tNiš, SPORT Ostavi komentar\nZapažene rezultate su postigli i teniseri i teniserke Teniske akademije Živković iz mlađih kategorija. Jevrosima Mitić je šampionka Otvorenog prvenstva Niša do 12 godina, a na istom turniru druga je bila Nina Krstić, treća Eva Boguž, dok je u konkurenciji dečaka Petar Cvetanović zauzeo treće mesto.\nI Otvoreno prvenstvo Dimitrovgrada do 10 godina je proteklo u znaku niške akademije: Hana Ilić (prvo mesto), Jovana Bojović (drugo mesto), Iva Stojančić (treće mesto), Aleksandra Stojanović (treće mesto), Matija Stojanović (drugo mesto) i Radovan Petrović (treće mesto). Na Otvorenom prvenstvu Niša do 14 godina treće mesto su podelili Jevrosima Mitić i Erika Manevska, odnosno Aleksandar Žikić i Nikola Jović. Nikola Jović je bio i vicešampion u konkurenciji do 16 godina, a u istoj konkurenciji je Aleksa Vučković stigao do bronzane medalje. Aleksandar Žikić je ostvario sjajan rezultat na Mastersu Teniskog saveza Srbije u Novom Sadu za tenisere do 12 godina, on je osvojio vicešampionsku titulu.\nPrethodni Dubočica najbolja u Skopju, Nina do još jednog apsolutnog rekorda\nSledeći Danas i sutra isplata redovne i privremene novčane naknade


Vesti – Страна 6\nKonferencija za medije povodom uručenja donacije Ministarstvu unutrašnjih poslova RS\n14. 05. 2015. Srpski poslovni klub „Privrednik“ donirao je Beogradskoj policiji 25 alkometara, u vrednosti od 1,4 miliona dinara. Predsednik kluba „Privrednik“ Miodrag Kostić uručio je alkometre načelniku Uprave saobraćajne policije MUP-a Srbije Vladimiru Rebiću. Gospodin Kostić je poručio da su članovi Kluba prepoznali značaj unapređenja opšte zaštite i bezbednosti svih učesnika u saobraćaju i\nUnakrsna procena imovine – praktična primena\n06. 04. 2015. 31. mart Ivan Simič, nekadašnji predsednik Poreske uprave u Srbiji, predstavio je članovima Kluba Privrednik novine kod unakrsne procene imovine. Na početku prezentacije, pružila se prilika za upoznavanje sa ovim modelom i poreskim stopama oporezivanja u Sloveniji i u drugim zemljamа regiona. Stručno predavanje skrenulo je pažnju na pravni osnov Zakona o\n26. februar 2015. godine Bogosavljević-Bošković sa članovima Srpskog poslovnog Kluba „Privrednik“ Ministar poljoprivrede prof. dr Snežana Bogosavljević-Bošković, državni sekretar Danilo Golubović i predstavnici Uprave za zemljište i Uprave za veterinu Ministarstva poljoprivrede i zaštite životne sredine, sastali su se juče, 25. februara 2015. godine sa članovima Srpskog poslovnog Kluba „Privrednik“ na čelu sa predsednikom Kluba,\nIZABRANI NOVI ORGANI UPRAVLJANJA\nTradicionalni letnji prijem\nDokumenti Govor Predsednika Kluba Gospodina Kostica\nMuftija Jusufspahić u poseti Srpskom poslovnom klubu „Privrednik“\nPredsednik Kluba, gospodin Miodrag Kostić i član Izvršnog odbora, gospodin Slobodan Petrović razgovarali su sa Muftijom Jusufspahićem o ciljevima i zadacima koje su članovi Kluba postavili, posebno u delu koji se odnosi na očuvanje tradicionalnih srpskih vrednosti i aktivnostima koje se planiraju u oblasti društveno odgovornog ponašanja, kao i o unapređenju dobrih odnosa između islamske\nPOSETA DELEGACIJE SPK „PRIVREDNIK“ NJEGOVOJ SVETOSTI, PATRIJARHU SRPSKOM, GOSPODINU IRINEJU\nDelegacija SPK „Privrednik“ –a, koju je predvodio predsednik Kluba, gospodin Miodrag Kostić i članovi Izvršnog odbora gospoda Miodrag Babić i Slobodan Petrović posetila je 25. marta ove godine Njegovu Svetost, Patrijarha srpskog, gospodina Irineja.\nNeformalni susret članova Kluba i gospodina Branimira Gvozdenovića, ministra održivog razvoja i turizma u Vladi Crne Gore\nKuću Kluba posetio je, 27. februara ove godine, gospodin Branimir Gvozdenović, ministar održivog razvoja i turizma u Vladi Crne Gore. Kroz neformalan susret sa članovima Kluba, gospodin Ministar je razgovara o opcijama uspostavljanja snažnijih privrednih veza između crnogorske i srpske privrede, kao i o drugim važnim temama iz ukupnog ambijenta poslovanja.\nGospodjica Ana Ivanović u poseti klubu\nPredsednik Kluba, gospodin Miodrag Kostić ugostio je ANU IVANOVIĆ, 23. oktobra o.g. u Kući Kluba. Gospođica Ivanović je jedan od članova klupskog Odbora za CSR aktivnosti koji je Izvršni odbor osnovao radi promocije sistematskog vodjenja akcija društvene odgovornosti. Na ovom polju delovanja, Odbor će imati dragocenu pomoć iz iskustva gospođice Ane Ivanovic kao ambasadora UNICEF-a


"Biznis će teći kada ne bude uticaja politike" - Smedia\n"Biznis će teći kada ne bude uticaja politike"\nV. d. direktora Razvojne agencije Srbije Željko Sertić izjavio je da će otvoreno tržište u regionu postojati kada politika ne bude imala toliko veliki uticaj.\n"Imaćemo otvorenu privredu i moći da funkcionišemo, bar u regionu, na otvorenom tržištu, onda kada politika ne bude imala toliko dominantasn uticaj", rekao je Sertić.\nOn je rekao da se na Poslovnom forumu Srbija-Albanija u Nišu čuo otvoren ton za saradnju i da su naznačeni prioriteti u realizaciji infrastruktrunih projekata, koji će dati novu dimenziju u radu svih privrednih subjekata u regionu.\n"Dobra saobraćajna, informatička i svaka druga infrastruktura je neophodni preduslov za realizaciju projekata,ali se mora mnogo raditi i na razvoju domaćin kompanija i privlačenju stranih investicija", rekao je Sertić Tanjugu po završetku Foruma.\nPrema njegovim rečima, nove...


Rohani pozvao SAD da učine prvi korak i ukinu sankcije\n► Rohani pozvao SAD da učine prvi korak i ukinu sankcije\nIranski predsednik Hasan Rohani zatražio je danas od SAD da učine prvi korak i ukinu sve sankcije njegovoj zemlji, reagujući na ocene američkog predsednika Donalda Trampa da bi bio moguć susret sa iranskim vođom.\n"Prva etapa je povlačenje sankcija. Treba da povučete sve ilegalne, nepravedne i pogrešne sankcije protiv iranske nacije", rekao je Rohani u govoru koji je prenela državna televizija.\nVašington je ponovo uveo sankcije Iranu posle odluke američkog predsednika 2018. godine da jednostrano povuče SAD iz iranskog nuklearnog sporazuma iz 2015. godine.\nPredsednik SAD Donald Tramp rekao je juče u Francuskoj da će se sastati s iranskim predsednikom Hasanom Rohanijem ukoliko budu postojale okolnosti da se reši nuklearni problem sa Teheranom.\nNa samitu G-7 u Francuskoj, Tramp je rekao da neće ublažiti sankcije uoči mogućeg susreta s Irancima ili osigurati odštetu ako Iran pristane na određene uslove.\nPredsednik Francuske Emanuel Makron apelovao je danas na učesnike donatorske konferencije za pomoć Libanu da deluju brzo i efikasno kako bi pomogli toj zemlji posle smrtonosne eksplozije u...


Dan online - Periskop: Provjerite inteligenciju - 2017-04-20\nPeriskop MENSA CRNE GORE 23.APRILA ORGANIZUJE TESTIRANJE U PODGORICI Provjerite inteligenciju\nMensa Crne Gore će u nedjelju 23. aprila u 12 časova organizovati testiranje bazične inteligencije u Podgorici. Testiranje će biti održano u novim prostorijama Univerziteta “Mediteran” na Starom aerodromu u Podgorici. Prijava za testiranje je obavezna. Rok za prijavu je otvoren do subote 22. aprila 2017. godine do 12 časova.\nPrijava podrazumijeva slanje podataka (ime i prezime kandidata, JMBG i telefon za kontakt) na mejl testiranje@mensa.me. Cijena testiranja je deset eura, dok je za đake i studente obezbijeđen popust od 25 odsto. Pravo na testiranje imaju svi kandidati koji na dan testiranja imaju najmanje 18 godina. Mensin test možete raditi najviše tri puta u životu, pri čemu između dva testiranja ne smije da protekne manje od godine dana.


Početna » Politika » Page 3272\nFT: Diplomatski spor oko Kosova\nPitanje budućnosti Kosova moglo bi da izazove diplomatski spor između Rusije i Zapada, piše Fajnenšel tajms. Američki, britanski i drugi zapadni lideri, piše list, pripremaju se za mogući težak okršaj s Kremljom kada specijalni izaslanik Ujedinjenih nacija Marti Ahtisari u petak iznese planove o nadziranoj nezavisnosti Kosova.\nBUSEK: Uprkos uspehu nacionalista, šanse za proevropsku vladu\nŠef Pakta za stabilnost jugoistočne Evrope Erhard Busek ocenio je da uprkos uspehu nacionalista na nedeljnim izborima postoji šansa da Srbija dobije proevropsku vladu, ali da to uveliko zavisi i od rešavanja kosovskog pitanja. U intervjuu za Nemački radio Busek je rekao i da očekuje da će Srbija pre Turske postati članica Evropske unije.\nDžon Sojers, politički direktor Ministarstva inostranih poslova Velike Britanije, u vreme zatvaranja prvog izdanja našeg lista u sedištu privremene Skupštine Kosova u Prištini Džon Sojers, razgovarao je s članovima prištinskog pregovaračkog tima. Prema najavama, Sojers bi danas u severnom delu Kosovske Mitrovice trebalo da odvojeno razgovara s predstavnicima Srpske liste za Kosovo i Metohiju, Srpskog nacionalnog veća za severno KIM, kao i srpskih opština na severu Pokrajine.\nMandatar najveća prepreka dogovoru\nNastavak sa 1. strane\n– Na predsedniku Republike je da ponudi mandat onome ko može da obezbedi parlamentarnu većinu. Sve drugo je nevažno – bio je precizan još aktuelni premijer Vojislav Koštunica.\nSrpska radikalna stranka ne može sama da formira vladu, a nema tzv. koalicioni kapacitet pa će, prema svemu sudeći, Demokratska stranka sa 65 mandata pokušati da dogovori postizbornu koaliciju koja bi obezbedila vladu.\nU sredu izveštaj o Kosovu\nPonovnim izborom Van der Lindena za predsednika juče je u Strazburu počelo redovno zimsko zasedanje Parlamentarne skupštine Saveta Evrope, saopšteno je iz SE. Evropskim poslanicima se na početku zasedanja obratio i poglavar Carigradske patrijaršije vaseljenski patrijarh Bartolomej koji je pozvao na dijalog u rešavanju međureligijskih i međukulturalnih sukoba.\nUnosek i Kontakt grupa 26. januara u Beču\nPortparol Kancelarije specijalnog izaslanika UN za pregovore o budućem statusu Kosova Remi Durlo potvrdio je juče za naš list da će se sastanak predstavnika Unoseka i Kontakt grupe održati 26. januara u Beču. Prema njegovim rečima to neće biti zvanično predstavljanje predloga rešenja za budući status Kosova koji je pripremio specijalni izaslanik UN Marti Ahtisari, već će predstavnicima Kontakt grupe na nivou direktora balkanskih zemalja biti samo podeljen Ahtisarijev dokument.\nRezultati parlamentarnih izbora u Srbiji pokazuju da su građani „dali ubedljivu potvrdu demokratskim i proevropskim snagama“, ocenio je ambasador Nemačke u Srbiji Andreas Cobel i dodao da ga to raduje.. „Nadajmo se da će demokratske snage sada što je pre moguće formirati jaku i reformski orijentisanu vladu, kako bi se odmah radilo na rešavanju najhitnijih izazova za Srbiju“, navodi se u izjavi Cobela prosleđenoj medijima.\nMoguća proevropska vlada\nPrema najavama, šefovi diplomatija Evropske unije pozvaće na brzo formiranje srpske vlade opredeljene za uključivanje u Evropu i spremne da brzo otkloni „hašku prepreku“ i time omogući obnavljanje pregovora o pridruživanju sa EU. Takođe, evropski ministri će „primiti na znanje“ da izborni rezultati „ukazuju da su jasnu većinu dobile reformske stranke“, javila je Beta pozivajući se na neimenovane izvore EU u Briselu.\nKampanja – siva zona finansiranja\nIako stranke imaju zakonski rok da u narednih deset dana dostave celokupan izveštaj o utrošenim sredstvima u predizbornoj kampanji, stručnjaci smatraju da se pravo stanje stvari, koliko je novca potrošeno, neće iskazati.\nOpšte je mišljenje je da je ovo možda i najskuplja predizborna kampanja, „besramno skupa“, kako je ranije rekao analitičar Đorđe Vukadinović.\nSedmi izbori za Skupštinu Srbije\nJučerašnji parlamentarni izbori su od uvođenja višepartijskog sistema sedmi po redu izbori za Skupštinu Srbije koja ima 250 poslanika. Izbori se održavaju prema proporcionalnom izbornom sistemu, sa Srbijom kao jednom izbornom jedinicom. Da bi imale svoje predstavnike u Skupštini Srbije stranke i koalicije koje učestvuju na izborima treba da osvoje najmanje pet odsto glasova od ukupno izašlih na izbore.\nSvetske agencije: Izbori ključni za evropsku budućnost Srbije\nAgencija Rojters prenosi da „ultranacionalisti i prozapadno orijantisani reformatori“ vode mrtvu trku, i navodi da srpski radikali beleže bolje rezultate kada je odziv birača manji nego ovog puta. Rojters takođe ističe da nijedna partija nije dovoljno jaka da bi mogla da sama formira vladu, i dodaje da bi Koštunica, čija je partija na trećem mestu po broju birača, mogao da podrži bilo kog od svojih rivala – DS ili Srpsku radikalnu stranku.\nGRAĐANI SRBIJE GLASALI I U INOSTRANSTVU\nDržavljani Srbije u SAD, Kanadi i Velikoj Britaniji glasali su u subotu. Glasanje je proteklo bez problema, rečeno je agenciji Beta u Republičkoj izbornoj komisiji. Državljani Srbije u tim zemljama glasaju dan ranije nego u matici. Srpski državljani u SAD glasali su u Njujorku, Čikagu i Vašingtonu, oni koji žive u Kanadi u Torontu, a u Velikoj Britaniji u Londonu.\n1 … 3.271 3.272 3.273 … 3.280


Zašto je važno to što SRBIJA IMA SUPERKOMPJUTER? | InfoKG - Gradski portal - Kragujevac - Najnovije vesti\n11:00 | Utorak, 04 01 2022\nSrbija je novu 2022. godinu dočekala sa tzv. superkompjuterom visokih performansi vrednim oko 1,7 miliona evra, koji je dopremljen u Državni data centar u Kragujevcu, a potpredsednik kompanije Nvidia koja je razvila tu tehnologiju Kit Strajer poručuje da će naša zemlja u narednoj deceniji morati da obrazuje domaće i privuče strane stručnjake kako bi maksimalno iskoristila tu investiciju.\nStrajer za Tanjug objašnjava da na svetu nema zemlje koja ima potrebnu radnu snagu za superkompjuter, ali, ističe, kritično za održivost ekonomije, razvoj nauke, umetnosti i državne uprave za svaku zemlju jeste da u svojim granicama poseduje najsavremeniju računarsku infrastrukturu.\n"Superkompjuter i programi oko njega postaju magnet, gravitacioni centar za privlačenje investicija, talenta, individua, takođe, i magnet da zadrži taj talenat u zemlji", kaže on.\nTakva investicija će, dodaje, stručnjake zadržati u Srbiji, kreirati okruženje za usavršavanje i na univerzitete i u startape privući talentovane pojedince iz drugih država.\n"Ne možete obučavati sledeću generaciju za te veštine bez tih mašina. Možda imate ili nemate dovoljno ljudi danas, ali, bar imate platformu da obučite sledeću generaciju. Nije važno šta imate danas, bitan je plan koji napravite da izgradite talenat koji će vas voditi napred. To je pođednako važno kao investiranje u kompjuter", navodi Strajer.\nInformacija je blago, ovde se čuvaju najvažniji državni podaci\nRačunar koji se nalazi u Kragujevcu, objašnjava on, kombinacija je tradicionalne tehnologije koja se razvija više od pola veka, a podržava i veštačku inteligenciju, što je, navodi, inovacija aktuelna tek poslednjih pet godina.\n"Kada Srbija ima tu tehnologiju u svojim granicama, onda naučnici, istraživači, studenti, profesori, preduzetnici, zvaničnici vlade, umetnici... mogu da iskoriste tu platformu na mnogo načina. Nema jednog slučaja, tu je doslovno beskonačan potencijal, da koriste tu tehnologiju kroz svaki sektor ekonomije, svako ministarstvo vlade, generalno, svet svakog dana otkriva nove načine da iskoristi veštačku inteligenciju i računare visokih performansi", ističe on.\nPojašnjava da zvučni pojam "superkompjuter" zapravo označava računar sposoban da za kratak vremenski period izvrši složene matematičke operacije, što je, dodaje, osnova za naučna otkrića, inovacije i razvoj novih tehnologija, poput samovozećih automobila, ili savremenog animiranog filma za koji bi, da nema te efikasnosti, možda trebalo 30 godina grafičke obrade.\n"Ovde se radi o uspostavljanju računarske platforme, superkompjutera koji će nam omogućiti da savladamo industrijske i naučne probleme, na načine koji omogućavaju da budu rešeni u nekim slučajevimau realnom vremenu, a u drugim u sekundama, minutima, satima, ili u nekim slučajevima u nedeljama, ali, u poređenju sa hiljadu godina za običan kompjuter, što je praktično nemoguće uraditi", kaže Strajer.\nInfrastruktura koju je naša zemlja obezbedila, dodaje on, učiniće ekonomiju Srbije otpornijom, jer neće 100 odsto zavisiti od spoljnih aktera, pošto sada, objašnjava, ima superkompjuter i izgrađuje humani kapital.\n"Srbija danas ima sve mogućnosti da unapredi svoj program, uz dodatni pristup globalnoj infrastrukturi koja doplazi od drugih kompanija, što zajedno stvarno omogućava najvišu otpornost, ali su vam potrebna oba i Srbija to sada ima", zaključuje Strajer.\nRepublička izborna komisija podatke će čuvati u Data centru u Kragujevcu 14:00\n“Super kompjuter” stiže u Državni data centar: Kragujevac postaje centar infrastrukture za veštačku inteligenciju u Srbiji 19:40


Oct 14, 2021 Acronis\nIntegracija omogućava malim i srednjim preduzećima da lako i značajno povećaju nivo sigurnosti svoje ponude upravljanih usluga\nAcronis, globalni lider na tržištu rešenja za sajber bezbednost, saopštio je da je Acronis Cyber Protect Cloud sada integrisan sa rešenjima N-able RMM i N-able N-central. Ova integracija omogućava malim i srednjim preduzećima da lako i značajno povećaju nivo bezbednosti svojih ponuđenih upravljanih usluga. Reč je o još jednoj stavki u besprekornoj integraciji Acronisa sa vodećim RMM/PSA tehnologijama.\nJedan od najvećih izazova s kojima se mala i srednja preduzeća (MSP) danas suočavaju je prebacivanje između mnogih sigurnosnih rešenja i alata za upravljanje. Prema Acronisu, približno 70% MSP provajdera oslanja se na 2-5 različitih provajdera sajber bezbednosti, a mnogi zavise od još većeg broja prodavaca.\nTakva složenost je neefikasna jer su provajderi primorani da obučavaju svoje tehničare za više rešenja i interfejsa, što takođe dovodi do sigurnosnih propusta. Ažuriranja softvera mogu dovesti do nekompatibilnosti s drugim postojećim alatima, a IT timovi koji preskaču između konzola mogu zanemariti kritična upozorenja.\n„Kao distributer kompanija Acronis i N-able, pozdravljamo ovu inicijativu koja nam omogućava da svojim MSP partnerima pružimo sveobuhvatan skup alata za upravljanje IT-om i sajber bezbednost“, rekao je Štepan Binek, odgovoran za prodaju cloud rešenja u ZEBRA SISTEMS. „Acronis je dugo nastojao da omogući MSP pružaocima usluga da u potpunosti iskoriste sveobuhvatna rešenja za sajber bezbednost, zajedno sa alatima na koje se već oslanjaju. Tako oni mogu steći konkurentsku prednost širenjem usluga koje pružaju i produktivnijim upravljanjem infrastrukturom svojih korisnika.“\nIntegracija zasnovana na skriptama omogućava lako daljinsko postavljanje rešenja Acronis Cyber Protect Cloud preko N-able RMM i N-central interfejsa. Implementacija je podržana u operativnim sistemima Windows, macOS i Linux.\nZajedno obe platforme nude sledeće prednosti:\nJednostavna konfiguracija skripti – Zaštitite podatke klijenta ključnim funkcijama sajber zaštite putem skripti preuzetih sa Acronis Cyber Protect Cloud upravljačke konzole.\nMapiranje klijenata – Pregledajte sve račune odjednom putem Acronis Cyber Protect Cloud upravljačke konzole.\nDaljinska instalacija/deinstalacija zaštitnog agenta – Za efikasnije pružanje usluga daljinskim putem kroz Acronis Cyber Protection Agent na bilo koji broj sistema.\nUpotreba/opoziv planova zaštite na nivou klijenta – Optimalna sigurnost na nivou pojedinačnog klijenta dodeljivanjem unapred konfigurisanih planova sajber zaštite kroz jedan ili više naloga.\nPlanirajte i pokrenite zadatke sajber zaštite – Pokrenite zadatke s ključnim funkcijama sajber zaštite po zadatom rasporedu ili na zahtev.\nPratite status zaštite i primajte Acronis obaveštenja – Pratite status korišćenih planova zaštite i funkcije sajber zaštite u N-able interfejsu i sinhronizujte Acronis-ova upozorenja sa N-able obaveštenjima.\nNajugroženiji softverski paketi u 2020.


Radnički srušio Pro Reko - Vaterpolo vesti\nPočetna » Evrokupovi » Radnički srušio Pro Reko\nRadnički srušio Pro Reko\nPosle sedam godina moćni Pro Reko poklekao je na svom terenu, a taj poraz u vrlo bitnom meču u subotu naneo mu je Radnički iz Kragujevca koji zahvaljujući pobedi od 12:10 (2:1, 4:3, 2:3, 4:3) na prvom mestu kvalifikacione Grupe C za Ligu šampiona. Iako su ovog leta povratkom finansijera Gabrijelea Volpija u Reko stigli Aleksandar Ivović, Mlađan Janović i Aleks Đorđeti italijanski klub položio je oružje pred Kragujevčanima koji u svojoj kratkoj istoriji ne znaju za poraz u evropskim bazenima i u 17 meču zabeležili su 17. trijumf. Timska igra izabranika Dejana Jovovića bila je kvalitet koji je pred punim tribinama bazena u Soriju razočarao pristalice Reka i doneo trijumf Kragujevčanima. Iako kao tim nemaju puno iskustva u elitnim takmičenjima, u Radničkom imaju asove koji iza sebe imaju mnogo važnih mečeva, a upravo je iskustvo Borisa Zlokovića, Filipa Filipovića, Aleksandra Ćirića i Damira Burića bilo presudno za pobedu.\nStrateg Kragujevčana Dejan Jovović bio je zadovoljan trijumfom svog tima, i naglasio je da upravo mečevi poput subotnjeg sa Pro Rekom stvaraju tim.\n„Pre utakmice sam rekao da sazrevamo kroz utakmice sa ovakvim rivalima. Uspeli smo da zadržimo disciplinu. I pored nekih grešaka koje su normalne na velikim utakmicama, nismo padali. Evidentno je da Reko ima 13 igrača koji igraju i da je teško držati ritam, pogotovo kada smo imali igrača manje u rotaciji zbog izostanka Gaka. Drago mi je da su mladi igrači koji su došli shvatili našu ideju i filozofiju. Moram da istaknem da bez obzira na veliku pobedu nismo završili turnir, jer će mlada ekipa Mladosti pokušati da nas iznenadi“, kazao je Jovović.\nSlavko Gak je u duelu protiv Budve u petak doživeo povredu bubne opne, ali će se prema prvim informacijama naći u bazenu za petnaestak dana, moguće i na vreme za odlučujuć dvomeč za plasman u LŠ. Ukoliko Radnički u nedelju prepodne savlada zagrebačku Mladost sa tri pobede će osvojiti prvo mesto u Grupi C, i tako u mnogome olakšati sebi put u LŠ jer će na đrebu u ponedljak biti u poblašćenom šeširu za pobednike grupa, a rival će mu biti neka od drugoplasiranih ekipa.\nPred oko 1.200 navijača najveći duel u dosadašnejm toku sezone obilovao je uzbuđenjima i preokretima, a Radnički je posle gola Nikola Figarija uzvartio sa tri pogotka preko Ćirića, Ivana Basare i Burića, ali se Italijani vrećeju sa dva gola na 3:3.\nTada su na scenu stupile novajlije pod kapicom Radničkom, Majkl Rozental i Basara, koji su ponovo vratili svoj tim na „plus dva“ (5:3). Italijani su još jednom uspeli da priđu na gol zaostatka, preko Đorđetija, ali se Zloković postarao da Radnički ipak na odmor ode sa dva gola „viška“ – 6:4.\nItalijani su odlično započeli drugo poluvreme i serijom 3:0, u kojoj su dva gola dali sa igračem više i jedan iz peterca, stigli do preokreta, ali su Kragujevčani imali živaca i samopouzdanja za povrataki. Izjednačenje je doneo Boris Zloković, a vođstvo, koje nisu ispuštali do kraja meča, Kragujevčanima je vratio Ivan Basara (8:7).\nSjajna vaterpolo predstava nastavila se i u poslednjoj deonici. Maestralnim golovima Borisa Zlokovića i Aleksandra Ćirića, Radnički je stigao do maksimalnih „plus tri“ (10:7), ali ni tu nije bio kraj. Reko je preko Figliolija i Aikardija uspeo da ponovo priđe na „minus jedan“ (10:9), a onda je kapiten Filip Filipović preuzeo odgovornost. Dva puta je vraćao svoj tim na dva gola prednosti, a kada je Joković promašio peterac, minut pre kraja, sve je bilo rešeno.\n13/10/2013 u 00:07\nO tome sam komentarisao ranije.Reco je bio favorizovan kao da je za klasu bolji od Radnickog.Ako su imena Ivovic,Jokovic,Madaras,Tempesti…sta su onda Filipovic,Buric,Zlokovic,Radic…Znam da je Volpiju cilj da finale Lige sampiona redovno igraju timovi ciji je on vlasnik a to su Recco i Primorje ,ali isto tako verujem da novac uvek ne pobedjuje…


FBiH: Vanredna sjednica zbog najave formiranja rezervnog sastava policije Srpske\nNaslovna/Društvo/FBiH: Vanredna sjednica zbog najave formiranja rezervnog sastava policije Srpske\nVanredna sjednica Komisije Parlamenta Federacije BiH za bezbjednost zakazana je za utorak, 23. aprila, u Sarajevu povodom najave Republike Srpske da će formirati rezervni sastav policije.\nSjednicu je sazvao predsjednik Komisije za bezbjednost Damir Mašić, a na dnevnom redu je tačka “Mogući pravci djelovanja u svjetlu aktuelnih prijedloga i zakonskih rješenja iz oblasti bezbjednosti u Narodnoj skupštini Republike Srpske”.\nMašić je ovaj poziv, osim članovima Komisije, uputio i predsjedavajućem i potpredsjedavajućim Predstavničkog doma federalnog parlamenta, federalnom premijeru, federalnom Ministarstvu unutrašnjih poslova, Federalnoj upravi policije, te visokom predstavniku u BiH.\nNa ovoj sjednici trebalo bi da bude donesena odluka da FBiH započne proceduru formiranja rezervnog sastava federalne policije, i to kao odgovor na najave vlasti iz Republike Srpske, saznaje portal Kliks.\nČlanovima parlamentarne komisije obratiće se, kako se navodi, ministar unutrašnjih poslova FBiH Aljoša Čampara /SDA/ i vršilac dužnosti direktora FUP-a Ensad Korman.\nSDA je naložila svojim funkcionerima, pa tako i Čampari, da pokrenu inicijativu za popunjavanje i opremanje aktivnog sastava policije u FBiH i kantonima, a istovremeno i da se zvanično pokrenu procedure za izmjene zakona u FBiH i kantonima kojima će se omogućiti uvođenje rezervnog sastava.\nbezbjednost BiH rezervni sastav SDA SRNA vanredna sjednica\nU četvrtak raspravljajnje o izmjenama regulacionih planova\nLukač: Teško je povjerovati da se islamisti u BiH vraćaju sa željom za mirom\nNa magistralnom putu Banjaluka – Gradiška obustavljen saobraćaj\nElena i Jovana pronašle 1.070 KM i predale ih policiji


Pokreni se, upoznaj Srbiju 2012 - Dan u Beogradu\nNaslovna » Turizam » Pokreni se, upoznaj Srbiju 2012\nAh Neša 20. april 2012. Turizam Postavite komentar\nU holu Doma sindikata (Trg Nikole Pašića 5a) od 20. do 22. aprila (10.00-22.00) biće otvoren Festival domaćeg turizma „Pokreni se, upoznaj Srbiju“.\nU orgаnizаciji udruženjа „Mojа Srbijа“ biće priređen prigodаn progrаm i nаstupi poznаtih muzičаrа. Beogrаđаni će moći dа se upoznаju sа prirodnim lepotаmа i rаskošnom turističkom ponudom Srbije.\nCilj organizatora je promocija domaćih turističkih kapaciteta i podsticanje građana Srbije da slobodno vreme provode u putovanjima po svojoj zemlji. Želja je da Srbija bolje razvije i primerenije iskoristi svoje turističke kapacitete i da poboljša kulturno-zabavnu ponudu za domaće i strane goste.\nUlаz će biti besplаtаn. (danubeogradu.rs)\nTagovibg svaštara dom sindikata dub festival turizam\nPrethodni Uručene nagrade grada Beograda za 2011.\nSledeći 4. Novobeogradski sajam knjiga, stripa i antikvarne knjige


U Gnjilanu održan okrugli sto o perspektivi sprovođenja tehničkog dijaloga\n3. decembar 2019. - Kosovski centar za bezbednosne studije (KCSS), član KSPAG-a, organizovao je okrugli sto sa građanima i predstavnicima civilnog sektora iz regiona Gnjilana u cillju predstavljanja različitih perspektiva i pozitivnih rezultata primene tehničkog dijaloga. Panelisti su bili Arber Ismajlji, zamenik predsednika opštine Gnjilane, Jovana Radosavljević, izvršna direktorka Nove društvene inicijative (NSI) i Alen Meta iz Demokratije za razvoj (D4D). Govoreći o rezultatima tehničkog dijaloga, Ismajlji je izneo poređenje...\nRadionica na temu Tehnički dijalog: Prednosti i mogućnosti\n20. oktobar 2019. - Grupa za zagovaranje javnih politika Kosovo - Srbija (KSPAG) u saradnji sa Institutom za analizu politika (I4PA) održala je četvrtu radionicu u Kamenici u okviru aktivnosti na promociji i komunikaciji o dostignućima tehničkog dijaloga. „Radionica ima za cilj da sa lokalnim nevladinim organizacijama iz Kamenice razgovara o prednostima tehničkog dijaloga između Kosova i Srbije“, rekla je Dea Gecaj, izvršna direktorka I4PA. „Ove radionice služe kao prilika...\nProblemi su rešivi ali je potrebna politička volja\n7. oktobar 2019. - Komitet pravnika za ljudska prava, kao član Grupe za zagovaranje javnih politika Kosovo - Srbija, uz podršku Evropske unije, organizovao je okrugli sto “Tehnički sporazumi i saradnja Beograda i Prištine–energetika, trgovina, regionalni razvoj”, sa ciljem informisanja javnosti i promovisanja prednosti tehničkog dijaloga Beograda i Prištine. Okrugli sto je okupio predstavnike civilnog društva, stručnjake i predstavnike Privredne komore Srbije, koji su razmatrali dosadašnji napredak na polju primene tehničkih...\n27. septembar 2019. - Predstavnici medija, OCD-a i drugih zainteresovanih strana učestvovali su na lokalnom okruglom stolu u Severnoj Mitrovici, u organizaciji NVO Aktiv, član KSPAG-a. Na okruglom stolu se razgovaralo o prednostima tehničkih sporazuma sa posebnim fokusom na njihov uticaj na kosovske Srbe i ostale zajednice. Tokom prve sesije okruglog stola razgovarali su o tome kako je primena tehničkih sporazuma uticala na život zajednice kosovskih Srba. Sporazumi o telekomunikaciji...\nKSPAG i I4PA organizovali su radionicu o dostignućima tehničkog dijaloga i njihovom uticaju na život građana\n26. septembra 2019. - Grupa za zagovaranje javnih politika Kosova i Srbije (KSPAG) u saradnji sa Institutom za analizu politika (I4PA) organizovala je treću radionicu u nizu aktivnosti kojima se promovišu i saopštavaju dostignuća tehničkog dijaloga i uticaja u svakodnevnom životu građana. Radionica je održana u Uroševcu. Izvršna direktorka I4PA, Dea Gecaj, izjavila je da ova aktivnost ima za cilj da informiše građane i članove OCD-a o koristima, uticaju i...\n23. septembar 2019 - Grupa za zastupanje javnih politika Kosovo – Srbija održala je svoj četvrti sastanak Upravnog odbora na kome su razgovarali o dostignućima realizovanih aktivnosti vezanih za promovisanje i priopćavanje prednosti tehničkih sporazuma tehničkog dijaloga Priština i Beograd. Članovi Upravnog odbora KSPAG-a predstavili su detaljnu analizu rezultata projekta, koji uključuju direktne sastanke sa građanima i profesionalcima i objavljivanje članaka. Oni su razgovarali o rezultatima i o tome da...\nKSPAG održala treći sastanak Upravnog odbora\n10. juli .2019. - Grupa za zagovaranje javnih politika Kosovo – Srbija održala je 10. jula u Severnoj Mitrovici treći sastanak članova Upravnog odbora, a domaćin skupa bila je nevladina organizacija Aktiv. Članovi konzorcijuma KSPAG-a razmatrali su aktivnosti i napredak u projektu “Promovisanje prednosti tehničkog dijaloga Beograda i Prištine, pod okriljem EU”, koji finansira Evropska unija i ministarstvo spoljnih poslova Norveške. Nakon uvodnih izlaganja, članovi konzorcijuma KSPAG-a su analizirali sprovedene...\nSeminar: Implementacija tehničkih sporazuma može da olakša živote građana\n18. jun 2019 - Komitet pravnika za ljudska prava, YUCOM, kao član Grupe za zagovaranje javnih politika Kosovo - Srbija, uz podršku Evropske unije, organizovao je seminar o Briselskom dijalogu “Uticaj tehničkih sporazuma na vladavinu prava i bezbednost u postupku normalizacije odnosa Beograda i Prištine”, 18. juna 2019. u Kući ljudskih prava i demokratije u Beogradu. Srpski i albanski novinari i istraživači organizacija civilnog društva, koji rade u Srbiji i na Kosovu,...\nPredstavljanje prednosti tehničkih dogovora u Severnoj Mitrovici: Pre i posle\n28. maj. 2019 - va istaknuta politikologa, Stefan Surlić i Igor Novaković, održala su 28. maja prezentaciju ocenjujući prednosti primene tehničkih sporazuma na svakodnevni život građana Kosova, sa posebnim osvrtom na pozitivan uticaj koji su imali na srpsku zajednicu na Kosovu. Skup je održan u Centru građanske energije u Severnoj Mitrovici, uz učešće mladih iz Beograda i Severne Mitrovice, a u okviru projekta “Podrška promociji dijaloga Beograda i Prištine pod...\nPostignuća tehničkog dijaloga između Beograda i Prištine – poboljšanje svakodnevnog života građana\n25. maj. 2019 - U okviru Godišnjeg seminara Beogardskog fonda za političku izuzetnost, BFPE, u Šapcu je 25. maja organizovan panel Grupe za zagovaranje javnih politika, KSPAG, “Dostignuća tehničkog dijaloga između Beograda i Prištine: Unapređivanje svakodnevnice građana”. Panelisti Špetim Gaši iz Saveta za inkluzivno upravljanje i Dragiša Mijačić iz Nacionalnog konventa o EU učestvovali su u debati sa predstavnicima političkih partija, Vlade Srbije, lokalnih uprava, različitih organizacija civilnog društva, stručnjacima...


Dinkić: Neko će morati da ide u zatvor – Nadlanu.com\nDinkić: Neko će morati da ide u zatvor\nBEOGRAD, 28. maja 2010. (Beta) - Ministar ekonomije Mlađan Dinkić izjavio je da koliku odgovornost ko snosi u aferi "satelit" treba da kaže pravosuđe i da će neko morati da ide u zatvor zbog toga.\nDinkić je za list Danas kazao da su pravosudni organi i policija morali da reaguju i da sprovedu istragu protiv bivšeg ministra odbrane Prvoslava Davinića pre nego što se otišlo na arbitražu sa izraelskom kompanijom "Imidžset". Arbitražni sud u Londonu utvrdio je da Srbija treba da isplati 36 miliona evra zbog nepoštovanja ugovora o zakupu satelita.\nNa pitanje kako komentarsiše navode Davinića da je on sa Izraelcima inicirao posao zakupa satelita, Dinkić je kazao da je to "velika neistina". "Odmah treba svu dokumentaciju oko satelita otvoriti za javnost da se vidi ko je sve umešan. Davinić je spakovao ceo posao, a da nije dobio nikakvu saglasnost za to od Vlade, niti da je ikoga pitao", rekao je ministar ekonomije, koji je u vreme izbijanja afere "satelit" bio ministar finansija.


Palmer želi jaku vladu Kosova, razgovarao i sa Srpskom listom – radiosabac.com\nSpecijalni predstavnik Stejt Departmenta za Zapadni Balkan Metju Palmer izjavio je danas da SAD žele jaku vladu koja im je snažan partner. Palmer je večeras održao i onlajn sastanak sa liderima Srpske liste i američkim abasadorom u Prištini Filipom Kosnetom.\n„Želeli bismo da se formira vlada koja će biti dobar, snažan partner Sjedinjenim Državama. …sarađujemo s vladama koje su nastale iz slobodnih, poštenih i demokratskih izbora. Čini se da postoji vrlo jasan put ka snažnoj vladi na Kosovu koja može biti takav partner Sjedinjenih Država“, rekao je Palmer u intervju za RTV Dukađini.\nPodvukao je da opozicija treba da bude lojalna građanima i ostane u Skupštini.\n„Što se tiče izbora predsednika, smatramo da one stranke koje će biti u opoziciji, treba da se ponašaju odgovorno kao lojalna opozicija – lojalna ne vladi, već lojalna državi. Da rade svoj posao, da budu prisutni, da osiguraju kvorum za glasanje i da institucije mogu funkcionisati. Poslednje što su Kosovu potrebne su još jedni izbori“, rekao je Palmer.\nZaključio je rekavši da su „Kosovu potrebni vlada, predsednik i put ka Evropi“.\nPalmer je izjavio i da ambasador Ričard Grenel ne predstavlja američku vladu, već da je on privatni građanin.\nGrenel ne predstavlja američku vladu\nUpitan o izjavama Grenela o lideru Pokreta Samoopredeljenje, Aljbinu Kurtiju, i njihovim nedavnim raspravama razmenom poruka, Palmer je kazao da o tome treba pitati Grenela.\n„Ambasador Grenel je privatni građanin. Ne mogu da govorim o njegovim stavovima, ni o tome koga zastupa“, rekao je Palmer.\nUpitan da li su stavovi Grenela stavovi američke administracije, Palmer je ponovio da „ambasador Grenel ne predstavlja američku vladu. On je privatni građanin“.\nRazgovor sa Srpskom listom\nSrpska lista je večeras saopštila da su njen predsednik Goran Rakić i potpredsednici Dalibor Jevtić i Igor Simić danas imali onlajn-sastanak sa specijalnim predstavnikom Palmerom, i s ambasadorom SAD u Prištini Filipom Кosnetom.\nU kratkom saopštenju još piše da je Rakić rekao da „očekuje da će stranke u Prištini poštovati rezultat Srpske liste“ na vanrednim poslaničkim izborima na Kosovu 14. februara, i da je „za srpski narod od vitalnog interesa da se što pre nastavi dijalog Beograda i Prištine, i primene postignuti sporazumi“.


Protiv bivšeg guvernera Njujorka Endrua Kuoma podneta je prekršajna prijava sudu u Albaniji, izjavio je danas portparol sudova u državi Njujork.\n- Pošto je reč o seksualnom zločinom, redigovana žalba će uskoro biti dostupna - naveo je portparol Lucijan Čalfen u saopštenju poslatom mejlom, preneo je Rojters.\nKuomovi portparoli nisu bili odmah dostupni za komentar.\nKuomo je podneo ostavku na mesto guvernera u avgustu posle 10 i po godina na funkciji guvernera.\nOD KOVID HEROJA DO ZLOSTAVLJAČA Bio je među omiljenim američkim političarima, a onda su isplivale njegove MRAČNE TAJNE\nNa mestu guvernera Njujorka PRVA ŽENA: Nakon odlaska Kuoma, funkciju će preuzeti njegova zamenica Hokul\nNjegov odlazak usledio je nakon istrage koja je otkrila da je Kuomo seksualno uznemiravao 11 žena.\nDržavni tužilac Njujorka Leticija DŽejms rekla je da je petomesečna nezavisna istraga zaključila da se Kuomo ponašao na način koji je kršio savezne i državne zakone.\nbivši guverner Njujorka\nKrivična prijava protiv guvernera Njujorka: Pomoćnica optužila Kuoma da joj je pipao grudi, postoji mogućnost da bude UHAPŠEN\n"UZNEMIRUJUĆE" I "ZABRINJAVAJUĆE" Bajden o optužbama protiv guvernera Njujorka: Izgleda da svakog dana isplivavaju novi događaji


Vesti online / Sport / Fudbal / Napoli spremio šest miliona evra za Mitrovića\nNapoli spremio šest miliona evra za Mitrovića\nItalijanski fudbalski klub Napoli bacio je oko na mladog napadača Partizana Aleksandra Mitrovića.\nKoliko je interesovanje Napolitanaca za ovog talentovanog 19-godišnjeg fudbalera dovoljno govori činjenica da su za njegov transfer spremni da plate Partizanu čak šest miliona evra.\nNavodno, čelnici Napolija žele na vreme da angažuju mladog napadača, jer je i konkurencija zainteresovana za mladog Mitrovića koji je na 36 mečeva u svim takmičenjima postigao deset golova.\n"Ako su te informacije uopšte tačne, mogu samo da kažem da interesovanje kluba kao što je Napoli može samo da prija. Ipak, sad sam ovde i razmišljam samo o Partizanu", rekao je golgeter crno-belih.\nPodsetimo, Napoli će na kraju sezone najverovatnije ostati bez svoje najveće zvezde Edisona Kavanija koji je prema informacijama koje stižu iz Francuske dogovorio saradnju sa bogatim Pari Sen Žermenom.\nFUDBAL Kavani želi natrag podno Vezuv


ANALIZA NEVAŽEĆIH GLASAČKIH LISTIĆA "Utvrditi činjenice koje bi mogle da poboljšaju izbore"\nCentralna izborna komisija (CIK) BiH odlučila je da pre uništavanja izbornog materijala utvrdi strukturu nevažećih glasačkih listića po grupama – neispunjeni-prazni, precrtani, dopisivani, potpisani ili namerno prepravljani, a biće utvrđene i duge činjenice koje bi mogle da budu osnova za poboljšanje izbornog procesa.\n– Ova aktivnost je formalno odobrena i odvija se u okviru prethodno utvrđene metodologije koju su pripremili stručnjaci iz Odsjeka za izbore, na reprezentativnom uzorku od pet odsto biračkih mesta iz oba entiteta i Brčko distrikta za sva četiri nivoa vlasti za koje su izbori održani 2018. godine – saopšteno je iz CIK.\nIz CIK su, povodom dezinformacija koje se u pojedinim medijima poslednjih dana plasiraju o aktivnostima Komisije, kao navodno ponovno brojanje glasačkih listića, istakli da je svaka druga interpretacija ove aktivnosti proizvoljna i može se smatrati nedobronamernom.\nPrema pisanju “Dnevnog avaza”, nekoliko desetina vreća sa nevažećim glasačkim listićima doneseno je iz magacina u Centar za edukaciju. Isti izvor navodi da je CIK krajem prošle godine dao saglasnost na analizu nevažećih glasačkih listića, ali da u zapisniku nema obrazloženja ovakve odluke, prenosi Srpskainfo.


Mandić otvoreno: 'Krivokapić i Abazović da podnesu ostavke'\nIzvor: B92, 21.Jan.2022, 18:38\nMandić otvoreno: "Krivokapić i Abazović da podnesu ostavke"\nAndrija Mandić je da će ta koalicija pokušati da održi na okupu parlamentarnu većinu osvojenu na izborima u Crnoj Gori 2020. godine.\nOn je pozvao predsednika i potpredsednika vlade Zdravka Krivokapića i Dritana Abazovića da podnesu ostavke.\n"Parlamentarnoj većini bi itekako pomoglo kada bi te dve osobe, koje su se tako snažno sukobile na javnoj sceni, podnele ostavku i omogućili da bez tih opterećenja parlamentarna većina obezbedi novi dogovor i novu >> Pročitaj celu vest na sajtu B92 << vladu. Ako to nije moguće, da idemo na izbore koje bi omogućila tehnička vlada", poručio je jedan od lidera DF za Tanjug.\nMandić kaže da je DF pokrenuo inicijativu da, u okviru parlamentarne većine, obavi razgovor sa svim predsednicima stranaka kako bi se postigao novi dogovor u okviru skupštinske većine.\n"Pokušavamo da postignemo dogovor kako bi tu parlamentarnu većinu održali na okupu, odnosno kako se ne bi izneverila volja građana iskazana na izborima 2020. Postoji opasnost od povratka Demokratske partije socijalista na vlast, a svi smo obećali da građanima Crne Gore da ona više nikada ne sme da dođe u poziciju da raspolaže tom neograničenom moći kakvom je raspolagala 30 godina", kaže Mandić.\nOn ističe da je trenutna situacija u Crnoj Gori kulminacija političke krize u toj zemlji koja je, prema njegovim rečima, počela nakon nepotpisivanje Temeljnog ugovora od strane premijera Zdravka Krivokapića u maju prošle godine, kada je vlada ostala bez podrške većine u parlamentu.\nKako je istakao, taj nedostatak većine ignorisan je od strane premijera i ostalih članova vlade, sve dok nije došlo do direktnog sudara predsednika i potpredsenika vlade Dritana Abazovića.\nMandić smatra da DPS i Milo đukanović predstavljaju najveće zlo za većinsku Crnu Goru i ističe da je DF smogao snage da podrži, kako je rekao, jedan neuspeli eksperiment.\n"Iako naša koalicije čini dve trećine parlamentarne većine podržali smo neuspeli eksperiment vezan za ekspertsku vladu koji se grubo urušio i iskompromitovao. Međutim, zbog tog eksperimenta ne odustajemo da branimo većinsku volju i mislimo da ničija fotelja, ni predsednika, ni potpredsednika vlade ne treba da bude razlog da ne postignemo neki novi dogovor", naglasio je Mandić.\nB92: "Ko bez izbora pokuša da uključi Đukanovića u vlast, dobiće odgovor"\nDanas: Krivokapić: Da proverimo narodnu volju još jednom, Abazović je izdao\nN1 televizija: Krivokapić: Da proverimo narodnu volju još jednom, Abazović je izdao\nBeta: Krivokapić: Da proverimo narodnu volju još jednom, Abazović je izdao


DODIK: Pokušaj da se isprovocira NOVI EGZODUS | Ekspres.net\nDODIK: Pokušaj da se isprovocira NOVI EGZODUS\nPredsedavajući član Predsedništva BiH Milorad Dodik izjavio je da je operacija specijalnih snaga ROSU ozbiljan udarac na krhki mir na Kosovu i Metohiji i da ne može biti tolerisana ni od nečega što se zove međunarodna zajednica, koja je prisutna u ovoj južnoj srpskoj pokrajini, prenosi Srna.\nPredsednik Vučić je naveo da su Albanci napali nenaoružane Srbe bojevom municijom.\nDodik je istakao da država Srbija ima pravo da štiti svoj narod, koji je ostao nezaštićen čak i od međunarodnih snaga koje bi trebalo da i njima, kao i Albancima na Kosovu i Metohiji, garantuju bezbednost.\n“Obrazloženja da je jutrošnji upad na sever Kosova i Metohije u funkciji borbe protiv kriminala su nesuvisla, jer da bi se pojedinci priveli pravdi ne morate da dižete specijalne jedinice sa dugim cijevima koje uznemire sve stanovništvo na Kosovu i Metohiji”, istakao je Dodik.\nPodsetimo, KFOR navodi da se akcija na severu pokrajine izvodi u okviru borbe protiv kriminala.\n“Oni su mogli biti uhapšeni mirno na svojim radnim mestima, ako je bilo osnova za njihovo hapšenje. Zato je potpuno jasno da ovde nije reč o borbi protiv kriminala. Ovo je borba protiv ostanka Srba na Kosovu i Metohiji i pokušaj da se isprovocira njihov novi egzodus”, naglasio je Dodik.\nTags hapšenjekosovomilorad dodikpolicijska akcijaROSU\nSEDNICA O KIM Vučić: Zapadne sile reagovale su na akciju ROSU! Priština je prekoračila mere Deset kosovskih specijalaca hapsilo jednog Srbina (VIDEO) OKLOPNIM VOZILOM RAZBILI BLOKADU: Izgurali kamion sa puta “SVE SU UNIŠTILI, MALTRETIRALI ŽENE I DECU”, tvrdi povređeni iz Zubinog Potoka


Sukob Trampa i pape Franje\nPapa Franja daje izjavu novinarima u avionu na putu iz Meksika ka Italiji, 18. februar 2016.\nRepublikanski predsednički pretenent Donald Tramp prvobitno je ljutito reagovao na papinu kritiku u vezi sa njegovom imigracionom politikom, ali je nakon toga ipak ublažio retoriku.\nPredsednička predizborna kampanja u Sjedinjenim Državama već je prevazišla sva očekivanja i donela mnoga iznenađenja, a u četvrtak je došlo i do oštre razmene mišljenja o imigracionim pitanjima između republikanskog favorita Donalda Trampa i poglavara Rimokatoličke crkve, pape Franje. Tramp je prvobitno ljutito reagovao na papinu kritiku, ali je nakon toga ipak ublažio retoriku.\nPapa Franja je na putu iz Meksika, gde je proveo poslednjih nedelju dana u zvaničnoj poseti, otvoreno upitan šta misli o planovima republikanskog pretendenta na predsedničku nominaciju, Donalda Trampa za podizanje zida na američko-meksičkoj granici i deportaciju miliona neregistrovanih imigranata.\nPapa Franja je odgovorio iskreno - "Osoba koja samo misli o izgradnji zidova, gde god oni bili, a ne o izgradnji mostova, nije hrišćanin".\nTokom predizbornog skupa u četvrtak uveče u Južnoj Karolini, Tramp je rekao da je papin komentar možda bio naduvan u medijima.\n"Zapravo mi se ne dopada da se svađam sa papom. Mislim da ovo nije svađa. Mislim da je on rekao nešto mnogo blaže nego što su to mediji preneli. Mislim da je čuo samo jednu stranu priče, verovano od meksičkih vlasti. On nije video koliki pritisak trpimo zbog te granice u smislu ilegalne imigracije i ogromne količine droge koja se krijumčari preko granice", istakao je Tramp.\nNeki od Trampovih rivala izrazili su podršku papi, drugi su odbili da se mešaju rekavši da je to stvar između njih dvojice, ali većina se složila da je najvažnija bezbednost na američko-meksičkoj granici.


U Filadelfiji zaplenjeno 16,5 tona kokaina - KRIK\nU Filadelfiji zaplenjeno 16,5 tona kokaina\nObjavio/la KRIK.rs jun 19, 2019\nAmeričke savezne vlasti juče su na brodu u Filadelfiji zaplenine 16,5 tona kokaina čija je ulična vrednost procenjena na oko milijardu dolara, piše NBC. Jedan od uhapšenih članova posade, Ivan Đurašević, navodno je priznao da je pomogao prilikom utovara kokaina na teretnjak.\nPolicajci su se u ponedeljak ukrcali na teretni brod na „MSC Gayane“ koji je pristao u luku u Filadefiji i na njemu pronašli kokain sakriven u sedam kontejnera.\nTom prilikom uhapšena su dvojica članova posade Ivan Đurašević i Fonofavae Tiasaga koji su istražiteljima ispričali da su pomogli prilikom utovara kokaina na brod tokom putovanja, piše NBC. Brod je u poslednjih mesec dana bio u Čileu, Peruu, Panami i na Bahamima.\nU krivičnoj prijavi protiv članova posade, na koju se poziva NBC, navodi se da je Đurašević ispričao da ga je, nakon što je brod napustio Peru, glavni oficir pozvao na palubu odakle je video mreže sa tovarom.\nOn i još četiri osobe, piše NBC, izvlačili su mreže u kojima su bile plave i crne vreće kokaina, a potom ih stavljali u kontejnere. Prema njegovim rečima, Tiasaga je bio među onima koji su mu pomogli da utovari kokain.\nĐurašević je navodno rekao da mu je za ovaj posao bilo plaćeno 50.000 dolara.\nTiasaga je ispričao da je kokain utovaren na teretnjak sa ukupno 14 brodova i da je Đurašević upravljao dizalicom kojom je droga prebačena na „MSC Gayane“.\nFirma koja je vlasnik broda „MSC Mediterranean Shipping Company“ u saopštenju je zahvalila nadležnima koji su otkrili zloupotrebu i istakla da je spremna da sarađuje u istrazi na razotktivanju međunarodnih kanala za šverc narkotika.


Herta se popela na četvrto mesto, sjajan gol u Ingolštadu /VIDEO/ - Sportal\nHerta se popela na četvrto mesto, sjajan gol u Ingolštadu /VIDEO/\nN. Todorović - Vest objavljena: 17:43 - 04.12.2015\nFudbaleri Herte pobedili su Hofenhajm pred svojim navijačima sa 1:0, dok je 13. kolo Bundeslige zatvorio duel prošlosezonskih drugoligaša Ingolštada i Darmštada - 3:1.\nPosle druge uzastopne pobede, Herta ima 23 boda i popela se na četvrto mesto na tabeli, koje vodi u kvalifkacije za Ligu šampiona. Sa druge strane, Hofenhajm je i sedmi meč završio bez trijumfa, pa je ostao na dnu.\nU okršaju prošlosezonskih drugoligaša, Ingolštad je preokretom došao do slavlja posle dva remija i dva poraza. Darmštad je poveo preko Sulua u devetom minutu, da bi Bauer sjajnim udarcem u 58. poravnao na 1:1.\nDva minuta kasnije Hartman je iz penala najavio da će domaća ekipa osvojiti ceo plen, što je potvrdio drugim golom u samom finišu meča.\nEvropski fudbal Bundesliga Herta FK Hofenhajm FK Ingolštad FK Darmštad


Velika Britanija i EU nastavljaju pregovore o trgovinskom sporazumu | EurActiv Serbia\nVelika Britanija i EU nastavljaju pregovore o trgovinskom sporazumu\nVelika Britanija i Evropska unija odlučili su da ipak nastave pregovore o trgovinskom sporazumu za period posle Bregzita, koji je neophodno što pre postići kako bi bio izbegnut haos na graničnim prelazima 1. januara.\nMeđutim, od toga su odstupili, navodeći da je "u ovom trenutku odgovorno preduzeti posebne napore" jer je ulog preveliki i dodali da su pregovarački timovi 13. decembra nastavili razgovore u Briselu.\nDžonson je prethodno ocenio da su dve strane "i dalje veoma udaljene u nekim ključnim stvarima", ali je dodao da "dok postoji život, ima i nade" da će razgovori biti nastavljeni kako bi se videlo šta može da bude urađeno.\nI predsednica Evropske komisije Ursula fon der Lajen je 11. decembra na samitu EU rekla da su "slabe" nade u postizanje dogovora s Londonom o budućim trgovinskim odnosima.\nPredsednik Evropskog saveta Šarl Mišel pozdravio je nastavak pregovora, rekavši da "treba sve učiniti da se dogovor učini mogućim", ali je upozorio da sporazuma po svaku cenu neće biti.\nPosle višemesečnih napetih pregovora, saglasnosti još nema oko tri pitanja - prava na ribolov, ravnopravnih uslova na tržištu u vezi sa standardima za izvoz u EU koje Britanci treba da ispune i oko načina rešavanja budućih sporova dve strane.\nIako bi obe strane osetile posledice, većina ekonomista navodi da bi Velika Britanija bila teže pogođena, bar kratkoročno, pošto sa EU obavlja gotovo polovinu trgovinske razmene.\nTenzije je dodatno podigla odluka Velike Britanije da stavi u pripravnost četiri broda svoje ratne mornarice, koji će, ako izostane sporazum o ribolovu, od 1. januara patrolirati britanskim teritorijalnim vodama.\nPrema sadašnjim pravilima, ribari iz zemalja EU mogu da love ribu i u britanskim vodama, što u prvom redu koriste francuski ribari u Lamanšu.\nBritansko ministarstvo odbrane saopštilo je da je sprovelo "ekstenzivno planiranje i pripreme" za čitav niz mogućih scenarija posle 1. januara i da je 14.000 njegovih pripadnika spremno da pomogne u tranziciji.\nPrema navodima ministarstva, četiri ratna broda, svaki dužine 80 metara, biće deo "robusnih mera koje treba da zaštite prava Ujedinjenog Kraljevstva kao nezavisne priobalne države".\nI dok su zvaničnici u EU pozdravili odluku da se, uprkos velikim teškoćama, produže pregovori o sporazumu o izlasku Velike Britanije iz članstva EU, britanski tabloidi su oštro napali "luteransku Angelu Merkel" da je glavni krivac što nema konačnog dogovora o režimu trgovine.\nBritanski tabloidi, ukazuju s podsmehom mediji u EU, utrkuju se u kritikama na račun "tvrdokorne luteranke Merkel koja neće da popusti razuzdanom (britanskom premijeru Borisu) Džonsonu", a ne propuštaju ni da potkače "francuskog predsednika Emanuela Makrona, navodeći da su Makron i nemačka kancelarka "nadmeni i sabotiraju mogući sporazum o ‘bregzitu’".\nRatoborni jezik i neprijateljstvo prema evropskom kontinentu se na naslovnim stranama dižu na stepen "nove bitke za Trafalgar" pošto je vlada naredila pripravnost brodova obalne straže.\nSpominjanje za Britance slavne bitke kod Trafalgara, kad je britanska flota pobedila francusko-špansku armadu, nadovezuje se na podizanje neprijateljskog gledanja na Evropljane i čak se provlačenjem podsećanja na drugi svetski rat raspiruju antinemačka raspoloženja uopšte.\nDržavljani zemalja EU koji žive u Velikoj Britaniji su na društvenim mrežama jednodušno ocenili da je to "pođarivanje oveštalih stereotipa" i, kako prenose izveštači iz Londona, strahuju i od napada budući da "Britanci već doručkuju mržnju prema strancima, dok je atmosfera u zemlji sve više zatrovana".


Formulisana vakcina protiv malarije koja je prva postigla efikasnost veću od 75 odsto, kako je odredila SZO - eKlinika\n9:30 - 26. 04. 2021.\nMalarija godišnje ubije više od 270.000 dece Foto: Pexels\nIstraživači sa University of Oxford i njihovi partneri u petak su saopštili nalaze faze IIb ispitivanja vakcine protiv malarije R21//Matrix-M, koja je pokazala efikasnost od 77 odsto tokom 12 meseci praćenja. U svojim nalazima, objavljenim u stručnoj publikaciji The Lancet, navode da su prvi koji su ispunili cilj Svetske zdravstvene organizacije o tehnologiji vakcina protiv malarije, sa najmanje 75 procenata efikasnosti.\nEfikasnost vakcine veća od predviđenog\nAutori su saopštili da je nasumično, kontrolisano ispitivanja faze IIb, sprovedeno u Odeljenju za klinička istraživanja Nanoro (CRUN)/Institut de Recherche en Sciences de la Sante (IRSS), u Burkini Faso, na 450 učesnika, uzrasta od 5 do 17 meseci, regrutovanih iz sliva Nanoro, koji pokriva 24 sela i približno 65.000 ljudi. Učesnici studije bili su podeljeni u tri grupe, pri čemu su prve dve grupe dobile R21 / Matrix-M (sa malom ili velikom dozom pomoćnog sredstva Matrix-M), a treća je bila vakcina protiv besnila, kao kontrolna grupa. Doze su davane od početka maja 2019. do početka avgusta 2019. godine, uglavnom pre vrhunca sezone malarije. Istraživači su izvestili o efikasnosti vakcine od 77 odsto u pomoćnoj grupi sa višim dozama i 71 procenat u grupi sa pomoćnom dozom, tokom 12 meseci praćenja, bez zabeleženih ozbiljnih neželjenih efekata u vezi sa vakcinom.\nSledi procena bezbednosti vakcine\nNakon ovih rezultata, ispitivanje faze IIb, koje je podržala Evropska unija, produženo je kako bi se vakcina još pojačala pre sledeće sezone malarije. Tim naučnika je u saradnji sa Serum Institute of India Private Ltd. i Novavax Inc. započeli regrutovanje za fazu III ispitivanja, neophodnu za izdavanje dozvole, kako bi se procenila bezbednost i efikasnost velikih razmera kod 4.800 dece, starosti od 5 do 36 meseci, u četiri afričke zemlje.\nProfesor parazitologije dr Halidou Tinto, regionalni direktor IRSS u Nanorou i prvi čovek istraživačkog tima, kaže da je reč o veoma uzbudljivim rezultatima koji pokazuju neviđeni nivo efikasnosti vakcine, koja se dobro podnosi u probnom programu.\n– Radujemo se predstojećem ispitivanju, fazi III, radi demonstriranja velikih podataka o bezbednosti i efikasnosti vakcine koja je preko potrebna u ovom regionu – istakao je dr Halidou Tinto.\nGodišnja proizvodnja od 200 miliona doza\nAdrian Hill, direktor Jenner Institute and Lakshmi Mittal and Family, profesor University of Oxford i koautor istraživačkog rada, rekao je da novi rezultati podržavaju velika očekivanja naučnika od potencijala ove vakcine, za koju veruju da je prva koja je postigla cilj SZO o vakcini za malariju sa najmanje 75 odsto efikasnosti.\n– Uz posvećenost našeg komercijalnog partnera, Instituta za serum u Indiji, da će proizvoditi najmanje 200 miliona doza godišnje u narednim godinama, vakcina može imati veliki uticaj na javno zdravlje ako se postigne licenciranje – naglasio je dr Tinto.\nMalarija vodeći uzrok smrtnosti kod dece u Africi\nProfesor Charlemagne Ouédraogo, ministar zdravlja u Burkini Faso rekao je da je malarija jedan od vodećih uzroka smrtnosti dece u Africi.\n– Podržavamo ispitivanja novih kandidata za vakcinu u Burkini Faso i ovi novi podaci pokazuju da bi se izdavanje dozvole za vrlo korisnu novu vakcinu protiv malarije moglo dogoditi u narednim godinama . To bi bilo izuzetno važno novo sredstvo za kontrolu malarije i spašavanje mnogih života – izjavio je profesor Ouédraogo. Njegov kolega, profesor Alkassoum Maiga, iz Ministarstva visokog obrazovanja, naučnog istraživanja i inovacija u Burkina Faso, tim povodom je izrazio ponos na istraživače iz njegove zemlje koji su, kako kaže, dali veliki doprinos postizanju ove važne prekretnice.\n– Nadam se da će predstojeće ispitivanje faze III potvrditi ove uzbudljive nalaze i da bi ova vakcina mogla da ima stvarni uticaj na ovu bolest koja pogađa milione dece svake godine – izjavio je profesor Maiga.\nSvet bez malarije je svet bezbedniji za decu\nStručnjaci su složni u stavu da bi delotvorna i sigurna vakcina protiv malarije bila izuzetno značajno dodatno oružje za pobedu malarije, koja i dalje svake godine ubije više od 270.000 dece. Britanski naučnici su decenijama prednjačili u razvoju novih načina za otkrivanje, dijagnozu, testirajte i lečenje malarije pa će im ovo otkriće biti neka vrsta podrške. Svet bez malarije, kako kažu naučnici, je svet bezbedniji i za decu, i za ljude sa ugroženih područja.


Hodžaj hoće novog "premijera", sa Haradinajem "izgubljeno dostojanstvo"\nHodžaj hoće novog “premijera”, sa Haradinajem “izgubljeno dostojanstvo”\nZamenik lidera Demokratske partije Kosova (DPK) Enver Hodžaj smatra da Kosovo može da povrati dostojanstvo jedino ako bi Kadri Veselji bio premijer, prenosi danas RTK. Analitičari ocenjuju da takve izjave mogu da dovedu do pada vlade i prevremenih izbora.\nKako RTK navodi, dve opozicione političke partije, Demokratska liga Kosova i Samoopredeljenje, nastoje da obore Haradinajevu vladu i zalažu se za nove izbore, međutim i najveća partija u vladi – DPK, takođe se smatra pretnjom sadašnjoj vladi.\nAnalitičari ocenjuju da Hodžajeva izjava kao i različite pozicije unutar vladajuće koalicije mogu se smatrati signalima PDK-a o obaranju vlade, jer, kako ističu, ta partija ima tu moć, prenosi RTK.\n← Rusija u potpunosti prekinula saradnju sa NATO-om\n(FOTO) Srbi sa Kosova krenuli pešice na miting u Beograd →\nVEDRANA RUDAN: „Nisam Hrvatica i time se ponosim“\n“Mi hoćemo Dačića za premijera! Sve što je Vučić rekao, on je ispunio!”\nSeptembar 3, 2019 admin 0\nVUČIĆ OTKRIO SUDBINU ZLATIBORA LONČARA! Pažljivo pročitajte šta mu je predsednik rekao o saradnji sa ZEMUNCIMA


Vesti Autor:N1 Beograd, Sanja Sovrlić18. okt. 202113:06 > 14:2842 komentara\nDirektor Kancelarije za KiM Petar Petković izjavio je da je ubedljiva pobeda Srpske liste na lokalnim izborima na KiM pokazala koliko je važno da srpski narod bude jedinstven.\nPetković je dodao i da bi rezultate izbora trebalo da analiziraju u međunarodnoj zajednici, posebno oni koji su podržavali premijera privremenih institucija Aljbina Kurtija u, kako je rekao, „akciji terora“ nad Srbima na severu.\nJanjić: Rezultati na Kosovu očekivani, Kurti znao da gubi izbore\nDrugi krug u Klokotu\nOd 38 opština u kojima su održani izbori na Kosovu, 21 će ići u drugi krug. Demokratska partija Kosova je sa svojim kandidatima za gradonačelnike osvojila četiri opštine, Demokratski savez Kosova i Alijansa za budućnost Kosova po dve.\nSrpska lista je sinoć saopštila da je odnela ubedljivo pobedu u svih 10 opština sa srpskom većinom, međutim sudeći po rezultatima Centralne izborne komisije u opštini Klokot će ići u drugi krug.\nO izborima na Kosovu izveštava Sanja Sovrlić:\nLijam Galager objavio treći album


Tanjug 10. decembra 2018. 13:47\nBEOGRAD – Kineske infrastrukturne kompanije koje rade na putevima Srbije koriste oko 60 odsto lokalnih materijala i resursa, kao i radne snage iz Srbije, rekli su kineski investitori na konferenciji „Inicijativa pojas i put na Balkanu“ koja se danas održava u Beogradu.\n„Na svakom novom projektu koristićemo sve više resursa iz domaće, srpske proizvodnje“, rekao je Gao Cao iz kompanije Landhou Guangfdong New Energy Automobile.\nOn kaže da su kineski investitori shvatili da Srbi imaju profesionalne veštine i znanja i da takvu radnu snagu treba iskoristiti u okviru Inicijative 16+1 „Pojas i put“ za napredak i boljitak.\nGao je govorio o novom investicionom modelu koji će biti primenjen tokom izgradnje autoputa od Požege do granice sa Crnom Gorom.\nKako je rekao, reč je o modelu privatno-javnog partnerstva.\n„Naša kompanija će investirati projekat u celosti, srpska vlada će dobiti željene rezultate, dok će nama ići profit od funkcionisanja tog autoputa“, rekao je Gao.\nRekao je da njihova kompanija ostvaruje slične modele poslovne saradnje i na izgradnji putne i železničke infrastrukture u Crnoj Gori, te je dodao da ceni što vlada Srbije ima poverenje u kompaniji koju on predstavlja i daje šanse da rade na projektima.\nNa panelu je govorio i Li Sjuecang, koji je takođe kineski investitor u Srbiji u oblasti energetike. Prvi projekat koji su realizovali u Srbiji bio je na sanaciji termoelektrane u Kostolcu od ukupne vrednosti od 344 miliona dolara.\nOn je dodao da imaju u planu još dve investicije u Srbiji. Prva je u vrednosti od 100 miliona evra i bavi se problemom upravljanje otpadnim vodama, dok druga je instaliranje „pametnih“ merača za potrošnju električne energije koje bi trebalo da zemeni stare u vrednosti od 12,5 miliona evra.\n„Na projeku upravljanje otpadnim vodama završena je studija izvodljivosti i predata Ministarstvu finansija na analizu, nakon čijeg odobrenja projekat će biti pokrenut“, istaka je Li Sjuevang.\nLi je rekao da rade i na sporazumi s vladom Republike Srbije za realizaciju projekata u vrednosti od 500 miliona evra koji se odnosi na izgradnju postrojenja za otpadne vode u Beogradu i rehabilitaciju termoelektrane „Nikola Tesla“.\nOn je u svojim zaključnim razmatranjima rekao da su se tokom realizacije projekta u Kostolcu suočili sa mnogim problemima, ali da je komplementarnost srpskog industrijskog sistema s kineskim omogućlio brzo prevazilaženje tih izazova.